**meghívó**

**Budapest Főváros II. Kerületi Önkormányzat Képviselő-testületének**

Közoktatási, Közművelődési, Sport, Egészségügyi Szociális és Lakásügyi Bizottsága



A Közoktatási, Közművelődési, Sport, Egészségügyi, Szociális és Lakásügyi Bizottság rendes ülésére

**2023. április 25. 15.00 óra**

Helyszín

Budapest II. Kerületi Polgármesteri Hivatal (1024 Bp. Mechwart liget 1.)

**NAGY TÁRGYALÓ**

Tervezett napirend:

1.Dr. Pászthory Erzsébetháziorvospraxis működtetési jogának elidegenítése c. képviselő-testületi anyag véleményezése

2."STOFI-DENT" Fogorvosi Szolgáltató Bt – dr. Erdős Judit fogorvos - feladat-ellátási szerződés módosítása c. képviselő-testületi anyag véleményezése

3.Javaslat a Fehér Kereszt Baráti Kör Kiemelten Közhasznú Egyesület 2022. évi beszámolójának elfogadására

4.Javaslat a Budapest Főváros II. Kerületi Önkormányzat III. sz. Gondozási Központ 2022. évről szóló beszámolójának elfogadására

5.Javaslat a „*Csináld Magad Társadalom”* - lakossági közösségépítő pályázat kiírására

6.Javaslat A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására c. képviselő-testületi anyag véleményezése

7.Javaslat a II. kerületi előadó-művészeti szervezetek önkormányzati támogatására irányuló pályázat kiírására

8.Javaslat a II.ker. Hűvösvölgyi út 133.sz. ingatlan bérbe adására c. képviselő-testületi anyag véleményezése

9.Javaslat a Díszpolgári címmel és a II. Kerületért Emlékéremmel kitüntetettek  személyére. (zárt)

10.Kérelem a Budapest II. kerület 13151/7/A/17 hrsz-ú, természetben a Budapest II. kerület Lövőház u. 32. I. em. 3/A. szám alatti lakás ismételt bérbe adására (zárt)

11.Létfenntartási támogatás méltányosságból történő megállapítása (zárt)

12.Egyebek

Budapest, 2023. április 19.

Kiss Roland sk.

a bizottság elnöke

1.napirend

**E L Ő T E R J E S Z T É S**

A Közoktatási, Közművelődési, Sport, Egészségügyi, Szociális és Lakásügyi Bizottság

2023. április 25-ei ülésére

Tárgy: Dr. Pászthory Erzsébetháziorvospraxis működtetési jogának elidegenítése c. képviselő-testületi anyag véleményezése

Készítette: Ötvös Zoltán

*A napirend zárt ülésen történő*

*tárgyalást nem igényel*

Tisztelt Bizottság!

Az önkormányzat Szervezeti és Működési Szabályzatáról szóló Budapest Főváros II. Kerületi Önkormányzat Képviselő-testületének 13/1992. (VII. 01.) önkormányzati rendelete 11. sz. mellékletének 6.2.8. pontja alapján a Bizottság véleményezi a Képviselő-testület elé benyújtásra kerülő egészségügyi, szociális és gyermekvédelmi tárgyú előterjesztéseket.

Kérem, szíveskedjék megtárgyalni a „Dr. Pászthory Erzsébetháziorvospraxis működtetési jogának elidegenítése” c. 2023. április 27-ei képviselő-testületi ülésre történő előterjesztést.

Határozati javaslat

A Közoktatási, Közművelődési, Sport, Egészségügyi, Szociális és Lakásügyi Bizottság a 2023. április 27-ei Képviselő-testületi ülésre történő „Dr. Pászthory Erzsébetháziorvospraxis működtetési jogának elidegenítése” c. előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

Felelős: Bizottság elnöke

Határidő: április havi rendes testületi ülés

Budapest, 2023. április 20.

Örsi Gergely

polgármester megbízásából eljárva

Ötvös Zoltán

osztályvezető

2.napirend

**E L Ő T E R J E S Z T É S**

A Közoktatási, Közművelődési, Sport, Egészségügyi, Szociális és Lakásügyi Bizottság

2023. április 25-ei ülésére

Tárgy: "STOFI-DENT" Fogorvosi Szolgáltató Bt – dr. Erdős Judit fogorvos - feladat-ellátási szerződés módosítása c. képviselő-testületi anyag véleményezése

Készítette: Ötvös Zoltán

*A napirend zárt ülésen történő tárgyalást nem igényel*

Tisztelt Bizottság!

Az önkormányzat Szervezeti és Működési Szabályzatáról szóló Budapest Főváros II. Kerületi Önkormányzat Képviselő-testületének 13/1992. (VII. 01.) önkormányzati rendelete 11. sz. mellékletének 6.2.8. pontja alapján a Bizottság véleményezi a Képviselő-testület elé benyújtásra kerülő egészségügyi, szociális és gyermekvédelmi tárgyú előterjesztéseket.

Kérem, szíveskedjék megtárgyalni a „"STOFI-DENT" Fogorvosi Szolgáltató Bt – dr. Erdős Judit fogorvos - feladat-ellátási szerződés módosítása” c. 2023. április 27-ei képviselő-testületi ülésre történő előterjesztést.

Határozati javaslat

A Közoktatási, Közművelődési, Sport, Egészségügyi, Szociális és Lakásügyi Bizottság a 2023. április 27-ei Képviselő-testületi ülésre történő „"STOFI-DENT" Fogorvosi Szolgáltató Bt – dr. Erdős Judit fogorvos - feladat-ellátási szerződés módosítása” c. előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

Felelős: Bizottság elnöke

Határidő: április havi rendes testületi ülés

Budapest, 2023. április 20.

Örsi Gergely

polgármester megbízásából eljárva

Ötvös Zoltán

osztályvezető

## *3(sz.) napirend*

## E L Ő T E R J E S Z T É S

### a Budapest Főváros II. Kerületi Önkormányzat Képviselő-testülete

### Közoktatási, Közművelődési, Sport, Egészségügyi, Szociális és Lakásügyi Bizottságának 2023. április 25-ei rendes ülésére

**Előterjesztő: Humánszolgáltatási Igazgatóság Intézményirányítási Osztály**

1. **Ötvös Zoltán osztályvezető**

# 

**Tárgy: Javaslat a Fehér Kereszt Baráti Kör Kiemelten Közhasznú Egyesület** **2022. évi beszámolójának elfogadására**

Tisztelt Bizottság!

A gyermekek védelméről és a gyámügyi igazgatásról szóló[1](http://jogszabalykereso.mhk.hu/cgi_bin/njt_doc.cgi?docid=28828.516083#foot1#foot1)1997. évi XXXI. törvény 97. § (3) bekezdése alapján a gyermekjóléti alapellátások biztosítására megkötött ellátási szerződések beszámolási kötelezettsége aszociális igazgatásról és szociális ellátásokról szóló 1993. évi III. tv. 121 § (1) bekezdése i) pontján alapult. Hivatkozott jogszabály szerint az ellátást biztosító szervezetet évente egyszer beszámolási kötelezettség terheli.

A Budapest Főváros II. Kerületi Önkormányzat Képviselő-testülete az 552/2006.(XII.21.)sz.határozatával2007. április 1-jévelhatározatlan idejűellátási szerződést kötött a Fehér Kereszt Baráti Kör Kiemelten Közhasznú Egyesülettel (továbbiakban: Fehér Kereszt Egyesület) a 0-3 éves korú gyermekek átmeneti gondozására,amelyet a107/2014.(IV.29.) sz., valamint a 121/2015.(IV.28.) sz. határozatával módosított. A 2014. évi szerződés módosítását követően lehetőség van a 0-12 éves életkorú gyermekek helyettes szülőnél való elhelyezésére is.

A gyermekek átmeneti gondozásának biztosítása kötelező feladata az önkormányzatnak, a feladat helyettes szülői szolgáltatás igénybevételével is biztosítható. (A gyermekek 18 éves korig való ellátását a Budapest Főváros VIII. Kerület Józsefvárosi Önkormányzat fenntartásában működő Gyermekek Átmeneti Otthona biztosítja.)

A Fehér Kereszt Egyesület együttműködik a kerületi szakemberekkel, munkatársaik részt vesznek kerületi szakmai rendezvényeken.

A 2022. évi finanszírozás a szerződés szerint az alábbiak szerint alakult:

*„6.1. A Szolgáltató az azonnali elhelyezés lehetőségét biztosítja 1 gyermek számára, melynek ellenértékeként az Önkormányzat rendelkezésre állási díjat fizet évi 326e Ft összegben. A megállapított összeg évente az infláció mértékével módosul.”*

*„6.2. A Szolgáltató 1 fő ellátotti létszám alapján jogosult az igénybe vett gondozási napok száma alapján, utólagos számla ellenében a 6.1. szerinti összeg 150%/nap/fő finanszírozásra.”*

Az elmúlt évben kerületi gyermek elhelyezése nem történt, a 2022. évben 365 135 Ft összeg rendelkezésre állási támogatást fizetett az Önkormányzat a Fehér Kereszt Egyesület számára.

Az elszámoláshoz a Fehér Kereszt Egyesület által benyújtott számla a számviteli jogszabályoknak megfelelt.

Az önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet 11. melléklete 6.1.15. pontja alapján a Bizottság dönt *a szociális, és – bölcsődék kivételével - gyermekjóléti szolgáltatást nyújtó önkormányzati intézmények és az önkormányzattal szerződéses jogviszonyban álló szolgáltatók szakmai tevékenységéről szóló beszámolóinak elfogadásáról.*

A fentiek alapján kérem, hogy szíveskedjenek a Fehér Kereszt Baráti Kör2022. évi beszámolóját megtárgyalni és elfogadni!

**HATÁROZATI JAVASLAT**

Budapest Főváros II. Kerületi Önkormányzat Képviselő-testületének Közoktatási, Közművelődési, Sport, Egészségügyi, Szociális és Lakásügyi Bizottságamegtárgyalta és elfogadta – a határozat mellékletét képező - Fehér Kereszt Baráti Kör2022. évre vonatkozó beszámolóját.

Felkéri a Bizottság elnökét, hogy a döntésről avezetőjét tájékoztassa.

Felelős: Bizottság elnöke

Határidő: 2023. május 31.


Budapest, 2023. április 19.


Őrsi Gergely

polgármester megbízásából eljárva

Ötvös Zoltán

osztályvezető





1. ***4.sz. napirend***
2. **E L Ő T E R J E S Z T É S**

**a Budapest Főváros II. Kerületi Önkormányzat Képviselő-testülete**

**Közoktatási, Közművelődési, Sport, Egészségügyi, Szociális és Lakásügyi Bizottságának 2023. április 25-ei rendes ülésére**

**Előterjesztő: Humánszolgáltatási Igazgatóság Intézményirányítási Osztály**

**Ötvös Zoltán osztályvezető**

**Tárgy:** Javaslat a Budapest Főváros II. Kerületi Önkormányzat III. sz. Gondozási Központ 2022. évről szóló beszámolójának elfogadására

*A napirend zárt ülésen történő tárgyalást nem igényel*

**Tisztelt Bizottság!**

A szociális igazgatásról és szociális ellátásokról szóló 1993. évi III. törvény (továbbiakban: Szt.) 92/B. § (1) bekezdésének d) pontja kimondja: *"A személyes gondoskodást nyújtó szociális intézmény állami fenntartója ellenőrzi és évente egy alkalommal értékeli a szakmai munka eredményességét."*

A fenntartó képviseletében a szociálpolitikai referens 2023. április 4-én ellenőrzést tartott az intézményben. Az ellenőrzésen áttekintésre került a szakmai munkát segítő hatályos jogszabályokon alapuló dokumentumok használata, valamint megtekintette az idősek klubjának délelőtti foglalkozását, s a tavalyi pályázati költségvetésből vásárolt vizuális eszközt.

Az idősek klubjában az átlag átlagéletkor 80 év felett van, ezért az elkövetkező évek célkitűzése, hogy új tagokkal bővüljön a klub.

Az önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet 11. melléklete 6.1.15. pontja alapján a Bizottság dönt a ***szociális****, és – bölcsődék kivételével - gyermekjóléti szolgáltatást* ***nyújtó önkormányzati intézmények*** *és az önkormányzattal szerződéses jogviszonyban álló szolgáltatók szakmai tevékenységéről szóló beszámolóinak elfogadásáról.*

Kérem a Tisztelt Bizottságot, hogy szíveskedjen a 2022. évi beszámolót megtárgyalni és elfogadni.

HATÁROZATI JAVASLAT

Budapest Főváros II. Kerületi Önkormányzat Képviselő-testületének Közoktatási, Közművelődési, Sport, Egészségügyi, Szociális és Lakásügyi Bizottsága a Budapest Főváros II. Kerületi Önkormányzat III. sz. Gondozási Központ (1028 Budapest, Kazinczy utca 47.) - a határozat mellékletét képező - 2022. évre vonatkozó szakmai beszámolóját megtárgyalta, elfogadta és az intézmény szakmai munkáját eredményesnek értékeli.

Felelős: Bizottság elnöke

Határidő: 2023. május 15.

Budapest, 2023. 04.

Őrsi Gergely

polgármester megbízásából eljárva

Ötvös Zoltán

osztályvezető

*határozat melléklete*



Budapest Főváros II. Kerületi Önkormányzat

**III. Számú Gondozási** **Központ**

1028 Budapest, Kazinczy u. 47.

061 376 52 38 / 061 275 7765

[info@kazinczygondozo.hu](file:///C:\---===GÁBOR===---\---===KAZINCZY===---\beszámoló+vezetői\Beszámoló_Szakmai_február_végéig\info@kazinczygondozo.hu)

**2022. évi beszámoló**

III. Számú Gondozási Központ

**Készítette: Oldal Gábor**

**2023.01.11.**

Tartalomjegyzék

[1. Ellátotti célcsoportok jellemzői 3](#_Toc128388988)

[1.1. Ellátások bemutatása 3](#_Toc128388989)

[1.2. Az ellátásba bekerültek és kikerültek számának alakulása 7](#_Toc128388990)

[1.3. Az ellátást igénybe vevők számának alakulása 8](#_Toc128388991)

[1.4. Az ellátást igénylők jövedelmi helyzetük alapján 8](#_Toc128388992)

[1.5. Az ellátottak életkor és nem szerinti bemutatása 9](#_Toc128388993)

[2. Intézmény feladatainak ellátására vonatkozó szakmai program megvalósulása 10](#_Toc128388994)

[2.1. A feladatellátás szakmai tartalma, módja, a biztosított szolgáltatások formái, köre, rendszeressége 10](#_Toc128388996)

[2.2. Más intézményekkel, szervezetekkel történő együttműködés 13](#_Toc128389000)

[2.3. A szolgáltatásról szóló tájékoztatás módja 14](#_Toc128389001)

[3. Az intézmény működésének általános feltételei 15](#_Toc128389002)

[3.1. Tárgyi feltételek 15](#_Toc128389004)

[3.2. Személyi feltételek 15](#_Toc128389009)

[3.3. Működési feltételek 15](#_Toc128389010)

[3.4. Beruházások, felújítások, karbantartások 15](#_Toc128389011)

[4. Az együttműködési megállapodások hatékonysága, eredményessége 15](#_Toc128389012)

[5. Az intézmény szerepe a helyi szociális ellátórendszerben 16](#_Toc128389013)

[5.1. Az ellátotti szükségletek alakulásának ismert tendenciái 16](#_Toc128389016)

[5.2. Pályázatok, jövőbeni célkitűzések 16](#_Toc128389023)

[5.3. Szakmai-pénzügyi ellenőrzések összegzése 17](#_Toc128389024)

[5.4. Intézményi alapdokumentumok, változások 17](#_Toc128389025)

[6. Az ellátotti jogok és az ellátást végzők jogainak érvényesülése 17](#_Toc128389026)

[6.1. Panaszok száma, kivizsgálása: 18](#_Toc128389028)

[7. Javaslatok, fejlesztési irányok, kérések a fenntartóhoz 18](#_Toc128389029)

# Ellátotti célcsoportok jellemzői

Célcsoportunk elsősorban az ellátási területen életvitel szerűen élő, segítségre szoruló idős lakosság tagjai közül kerül ki. Tapasztalatok szerint egyre magasabb azon személyek száma, akik még nem nyugdíjas korúak. Többen rossz egészségi állapotban vannak, nem képesek munkát vállalni. Rossz körülmények között élnek, sokszor társul szenvedély betegség, és önkormányzati támogatást is igényelnek.

A legnagyobb, hosszú távú demográfiai kihívást a népesség öregedésének felgyorsulása jelenti ma Magyarországon. Az idősgondozás intézményesített rendszere egymásra épül, igazodni próbál az idős emberek szükségleteihez, és így végzi el a szükséges feladatait.

Statisztikai adatok alapján a kerületben egyre több olyan nyugdíjas lesz, aki 65 éven felüli állampolgár. Az idős emberek gyakrabban veszik igénybe az egészségügyi szolgáltatásokat. Leggyakrabban előforduló kórképek például a magas vérnyomás, agyi erek betegsége, demencia, szív- és érrendszeri betegségek, daganatos betegségek, II. típusú cukorbetegség.

Az életkor előre haladtával nő az egészségi hanyatlás, főleg a mozgásszervi-, szenzoros funkciók gyengülnek. Ehhez társulhatnak anyagi nehézségek, szenvedély betegségek.

A nehezen alkalmazkodó, bizalmatlan idős ember életét a családi és társas kapcsolatok hiánya is nehezíti. Sokan nem szívesen kérnek segítséget, nem szeretnek kiszolgáltatott helyzetbe kerülni. Az évek múlásával viszont beismerik, hogy anyagi, fizikai, és/vagy lelki segítségnyújtásra szorulnak, és megjelennek a rendszerünkben. Ez az igény fokozódik azokban az esetekben, ahol egyedül, esetleg házastárssal élő családról beszélünk, nincs közeli-, vagy távoli hozzátartozó sem. Ebből adódik, hogy sokszor a nappali ellátás vagy házi segítségnyújtás mellett a szociális étkeztetést is igénybe veszik. A kérelmezők részére segítséget nyújtunk saját otthonukban, lakókörnyezetükben, hogy önálló életvitelüket fent tudják tartani. Ehhez tartozik szorosan az egészségi, és/vagy mentális állapotból, illetve egyéb okból származó problémáik megoldásában való közreműködés is. Amennyiben ezekről a személyekről az alapszolgáltatás keretében nem tudunk gondoskodni, akkor helyzetüknek megfelelő szakosított ellátás igénybe vételéhez segítjük őket.

## Ellátások bemutatása

**Házi segítségnyújtás**

A házi segítségnyújtás keretében szociális segítést vagy személyi gondozást kell nyújtani. A házi segítségnyújtás hozzájárul ahhoz, hogy az ellátást igénybe vevő fizikai, mentális, szociális szükséglete saját környezetében, életkorának, élethelyzetének és egészségi állapotának megfelelően, a meglévő képességeinek fenntartásával, felhasználásával, fejlesztésével biztosított legyen. A házi segítségnyújtás olyan gondozási forma, amely az igénybe vevő önálló életvitelének fenntartását (szükségleteinek megfelelően) lakásán, lakókörnyezetében biztosítja. Az ellátást igénybe vevő a szolgáltatás igénybevételéhez jövedelemigazolást és a jogszabályban előírt dokumentumokat nyújtja be. A személyes gondoskodást nyújtó szociális ellátások igénybevétele önkéntes.

A házi segítségnyújtás:

* a személyi gondozás keretében gondozás és háztartási segítségnyújtás,
* a szociális segítés keretében háztartási segítségnyújtás szolgáltatási elemet biztosít.

Szociális segítés keretében biztosítani kell:

* a lakókörnyezeti higiénia megtartásában való közreműködést,
* a háztartási tevékenységben való közreműködést,
* a veszélyhelyzetek kialakulásának megelőzésében és a kialakult veszélyhelyzet elhárításában történő segítségnyújtást,
* szükség esetén a bentlakásos szociális intézménybe történő beköltözés segítését.

Személyi gondozás keretében biztosítani kell:

* az ellátást igénybe vevővel a segítő kapcsolat kialakítását és fenntartását,
* a gondozási és ápolási feladatok elvégzését,
* valamint a szociális segítés keretében nyújtható feladatokat.

A gondozási szükséglet, valamint az egészségi állapoton alapuló szociális rászorultság vizsgálatának és igazolásának részletes szabályairól szóló rendelet alapján a gondozási szükséglet vizsgálata és a vizsgálat eredményének igazolása értékelő adatlapon történik meg. Az értékelő adatlap kitöltésében az orvos a megjelölt szakkérdésekben közreműködik. A vizsgálat során megállapításra kerül, hogy az igénylő számára a szociális segítés vagy a személyi gondozás indokolt.

A házi segítségnyújtásban dolgozó gondozó tevékenységi naplót vezet naprakészen napi tevékenységéről. A tevékenységek és résztevékenységek megnevezését, és az ellátásukra fordított időt is tartalmazza. Az ellátást igénylő/törvényes képviselője, minden alkalommal aláírásával igazolja a teljesítést. A térítési díjat az intézményvezető a tevékenységi napló alapján, a megállapított óradíj és az adott hónapban a házi segítségnyújtás keretében elvégzett tevékenységekre fordított idő szorzataként egy összegben állapítja meg. A térítési díjat az intézmény dolgozója szedi be az ellátott lakásán, de lehetőség van az intézmény gazdasági irodájában is befizetni.

**Szociális étkeztetés**

Kérelemre napi egyszeri meleg ételt biztosítunk 10-13 óra között munkanapokon azon igénylőknek, akik szociálisan rászorultak, önmaguknak, illetve eltartottjaik részére tartósan vagy átmeneti jelleggel nem képesek biztosítani, valamint akik koruk vagy egészségi állapotuk miatt nem képesek étkezésről más módon gondoskodni, munkaszüneti- és ünnepnapokon is biztosítunk egy adagos, előre csomagolt dobozos ételt, melyet az utolsó munkanapon vehetnek át az igénylők. Lehetőség van menüválasztásra.

A gondozási központban jelentkező igénylő információt kap az étkeztetés lehetőségeiről, átadjuk a szükséges nyomtatványokat. Mozgásában gátolt kérelmező lakásán a vezető vagy az étkeztetést szervező asszisztens látogatást tesz. Segít a nyomtatványok kitöltésében, elhozza a különböző jövedelemigazolásokat. Beszerzi az orvosi igazolást, amennyiben a szociális rászorultság igazolása miatt (rendelet szerint) erre szükség van.

Amennyiben az étkeztetésben részesülő személy egészségi állapota indokolja, biztosítunk diétás ételt (hozzáadott cukor nélküli, kímélő). Az elvivős és helyben étkezők részére "badellában" kiszállított, meleg ételt tálalunk. A házhoz szállított ebéd higiénikus, egy adagos dobozos kiszerelésben kerül szétosztásra.

**Étkeztetés igénybevétele történhet:**

* helyben fogyasztva - az intézmény étkezőjében,
* elvitellel - egyedi kiszerelésű csomagolásban, saját részre hazaszállítva,
* házhoz szállítva egyedi kiszerelésű csomagolásban (külső szállító segítségével).

A Budapest Főváros II. Kerületi Önkormányzat Képviselő-testületének 3/2015.(II.27.) önkormányzati rendeletének (továbbiakban: R.) megfelelően az intézményvezető megállapítja a fizetendő személyi térítési díjat, melyről értesíti a kérelmezőt. A kérelmező adatait adatkezelési nyilatkozat megtétele után nyilvántartásba vesszük, és megállapodást kötünk. A térítési díj befizetésének helye az ellátott lakása (ebédszállító vagy intézményi dolgozó által beszedve) vagy személyesen a Gondozási Központ gazdasági irodája.

**Idősek nappali ellátása**

Engedélyezett férőhelyek száma: 30 fő.

Az ellátás célja, a saját otthonukban élő, Tizennyolcadik életévüket betöltött, állapotuk vagy idős koruk miatt szociálisan és mentálisan támogatásra szoruló, önmaguk ellátására részben képes személyek napközbeni ellátása. A nappali ellátás biztosítása az igénylő kérelmére történik, orvosi igazolás benyújtása is szükséges. A nappali ellátás igénybe vétele önkéntes.

A nappali ellátás az R. szerint jelenleg térítésmentes.

**Feladata:**

Az ellátottak napközbeni tartózkodását, valamint a társas kapcsolatok kialakítását és fenntartását biztosítja. Különféle programokat szervez, mint például aktivitást segítő fizikai tevékenységeket (séta, sporttevékenység), szabadidős programokat, szellemi és szórakoztató tevékenységeket (előadások, olvasás, felolvasás, rádióhallgatás, tévénézés, kártya- és társasjátékok, vetélkedők, zenehallgatás), kulturális tevékenységeket (rendezvények, ünnepségek, névnapok, kerek születésnapok megünneplése, színház-, mozi-, múzeumlátogatások, kirándulások, kiállítások stb.).

Alapvető higiéniai szükségletek kielégítése mellett (igény szerint) megszervezi a szociális étkeztetés igénybevételét. Különféle szolgáltatások nyújt, szükség szerint az egészségügyi alapellátáshoz, szakellátáshoz való eljutást segíti.

További feladat a hivatalos ügyek intézésének segítése, életvitelre vonatkozó tanácsadás, életvezetés segítése, speciális önszerveződő csoportok támogatása, működésének, szervezésének segítése, biztosítása.

Igény felmérés alapján rendkívüli gyógyászati szolgáltatás is tudunk szervezni, például látás- és hallásvizsgálat, gyógycipő íratás.

A nappali ellátás során a következő szolgáltatási elemeket biztosítjuk szükség szerint:

* tanácsadás,
* készségfejlesztés,
* háztartási vagy háztartást pótló segítségnyújtás,
* esetkezelés,
* felügyelet,
* gondozás és
* közösségi fejlesztés.

A nappali ellátás terápiás munkatársától kap tájékoztatást a kérelmező a szolgáltatás működéséről, továbbá a programokról, szolgáltatásokról. A házirendről felvilágosítást kap, mely az együttélés szabályait is tartalmazza.

Az étkezést igénylő kérelmező helyben tud étkezni, a szolgáltatást az étkezésben részesülő ellátottakkal azonos feltételek mellett vehetik igénybe. Az intézmény biztosítja az étel melegítésére, tálalására és elfogyasztására alkalmas helyiséget.

Állandó szolgáltatások:

- Tisztálkodás, mosás-vasalás, varrás, vérnyomás- és vércukormérés, mentálhigiénés foglalkozás, pedikűr-manikűr, egészségügyi tanácsadás, fodrászat, kozmetika.

Gyógytorna biztosítása: célunk gondoskodni azokról a személyekről, akik otthonukban önmaguk ellátására saját erőből nem képesek, egészségi állapotuk (baleset vagy betegség) miatt ezt az ellátási formát igénylik. A gyógytorna egyik feladata a rehabilitáció, továbbá segítséget nyújtani, hogy az ellátást igénybe vevő személy saját környezetében, élethelyzetének és egészségi állapotának megfelelően, a meglévő képességeinek fenntartásával, felhasználásával, fejlesztésével biztosított legyen az önellátó képesség megtartása.

A szolgáltatás biztosításával elősegítjük, hogy gondozottjaink ne kerüljenek fekvőbeteg intézetbe, illetve a traumák után mielőbb visszanyerjék mozgásképességüket. Egyre több érdeklődő jelentkezik szolgáltatásunk iránt, mivel az államilag ingyenesen biztosított gyógytornát sok esetben csak hetek (esetleg hónapok) után tudják részükre biztosítani, veszélyeztetve ezzel a teljes vagy részleges gyógyulás esélyeit. Intézményünkben egy gyógytornász van, helyettese nincs.

1. Nappali ellátásban részesülő személyek részére:

Az intézményi tornateremben csoportos gyógytornát vehetnek igénybe a nappali ellátásban részesülő személyek, ahol ülő- és fekvő tornát tart a gyógytornász, különféle torna eszközök segítségével. A nappali ellátásban részesülők a szolgáltatást térítésmentesen vehetik igénybe. Az intézményi tornateremben az igények felmérése alapján heti 2-3 alkalommal, heti rendszerességgel, alkalmanként legalább fél óra időtartamban kapják a szolgáltatást.

1. Házi gondozottak részére:

A gondozási központban jelentkező igénylő vagy hozzátartozója információt kap a szolgáltatásról. Az intézményvezető és/vagy gyógytornász a kérelmező otthonában látogatást tesz, információt nyújt, megkezdi a kapcsolat kiépítését, segít a kérelem kitöltésében, átadja az orvosi javaslathoz szükséges nyomtatványokat, elhozza a jövedelemigazolást. A szolgáltatás terjedelmét és gyakoriságát az intézményvezető határozza meg az igénylő élethelyzete, egészségi állapota alapján úgy, hogy a meglévő képességek fenntartása biztosítva legyen. Ehhez a gyógytornász legjobb tudása szerint nyújt segítséget. A gondozásba vételről értesítéssel tájékoztatjuk az ellátottat, számítógépes nyilvántartásba vesszük, megállapodást kötünk. A gyógytornász tevékenységéről gondozási naplót vezet napra készen. Az ellátott lakásán történő munkavégzés-, és idő igazolását az igénylő aláírásával teszi meg.

A dolgozó ellátottjai érdekében együttműködik a gondozókkal, háziorvosi szolgálattal, körzeti ápolónővel, kórházi szociális nővérekkel, vagy egyéb egészségügyi intézménnyel.

Frissítő masszázs biztosítása: célja gondoskodni azokról az időskorú vagy rászoruló személyekről, akik fizikai, egészségi állapotuk miatt ezt az ellátási formát igénylik. A szolgáltatás feladata a rehabilitáció, egészség és mozgásfunkciók megőrzése, jó közérzet biztosítása. A frissítő masszázs az intézményben működő nappali ellátás kiegészítő szolgáltatásaként működik. Intézményünkben egy masszőr van, helyettese nincs. A nappali ellátásban részesülő személy helyben kap felvilágosítást erről a szolgáltatásról, időpontot egyeztet, térítésmentesen vehető igénybe. Az ellátottak köre a nappali ellátásban részesülők mellett "külső" személyek is lehetnek, kitöltjük a szükséges nyomtatványokat, orvosi javaslatot, jövedelemigazolást csatolunk a kérelemhez. Nyilvántartásba vétel után megállapodást kötünk. A szolgáltatás terjedelmét, gyakoriságát az intézményvezető határozza meg a masszőr javaslata és az ellátott kérelme alapján, a térítési díjat évente a Képviselő-testület határozza meg.

## Az ellátásba bekerültek és kikerültek számának alakulása

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | **Az ellátásba bekerültek és kikerültek számának alakulása** | | | | |
| **III. sz. Gondozási Központ** | | |
|  | | |
|  | | |
| Év | Megnevezés | KIKERÜLÉS | | | | | BEKERÜLÉS |
| Exit (fő) | Saját kérés (fő) | Bentlakásos intézménybe kerülés (fő) | Egyéb (fő) | Kikerülés Összesen (fő) | Bekerülés Összesen (fő) |
| 2021. év | Házi segítségnyújtás | 8 | 0 | 2 | 10 | 20 | 20 |
| Étkeztetés | 4 | 0 | 1 | 2 | 7 | 18 |
| Nappali ellátás | 0 | 1 | 0 | 4 | 5 | 3 |
| Gyógytorna, masszázs | 4 | 0 | 0 | 4 | 8 | 7 |
| Jelzőrendszer |  |  |  |  |  |  |
| Gondozóház |  |  |  |  |  |  |
| Demens nappali ellátás |  |  |  |  |  |  |
| Közösségi szolgáltatás |  |  |  |  |  |  |
| 2021. Összesen | 16 | 1 | 3 | 20 | 40 | 48 |
| 2022. év | Házi segítségnyújtás | 8 | 1 | 1 | 12 | 22 | 20 |
| Étkeztetés | 12 | 35 | 1 | 33 | 81 | 63 |
| Nappali ellátás | 1 | 3 | 0 | 3 | 7 | 4 |
| Gyógytorna, masszázs | 4 | 0 | 0 | 11 | 15 | 14 |
| Jelzőrendszer |  |  |  |  |  |  |
| Gondozóház |  |  |  |  |  |  |
| Demens nappali ellátás |  |  |  |  |  |  |
| Közösségi szolgáltatás |  |  |  |  |  |  |
| 2022. Összesen | 25 | 39 | 2 | 59 | 125 | 101 |

## Az ellátást igénybe vevők számának alakulása

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Az ellátást igénybe vevők számának alakulása – III. sz. Gondozási Központ** | | | | | | | | | |
| Év | | Intézmény | Étkezés (fő) | Házi segítségnyújtás (fő) | Nappali ellátás (fő) | Alapellátás Összesen (fő) | Gyógytorna Masszázs (fő) | Demens | Közösségi szolgáltatás (fő) | Megállapodások Összesen (fő) |
| nappali |
| ellátás (fő) |
| **2021.** | | III. Gondozási | 121 | 59 | 40 | 220 | 27 |  |  | 247 |
| **2022.** | | III. Gondozási | 177 | 60 | 39 | 276 | 33 |  |  | 309 |

## Az ellátást igénylők jövedelmi helyzetük alapján

|  |  |  |  |  |  |  |
| --- | --- | --- | --- | --- | --- | --- |
| **Az ellátást igénylők jövedelmi helyzetük alapján – III. sz. Gondozási Központ** | | | | | | |
| Év | Jövedelmek | Étkezés (fő) | Házi segítségnyújtás (fő) | Gyógytorna Masszázs (fő) | Demens nappali ellátás (fő) | Megállapodások összesen Intézmények (fő) |
|
| 2021. év | 0-28 500 | 7 | 1 | 3 |  | 11 |
| 28 501-57 000 | 12 | 1 | 1 |  | 14 |
| 57 001-85 500 | 17 | 4 | 1 |  | 22 |
| 85 501-114 000 | 23 | 3 | 3 |  | 29 |
| 114 001-142 500 | 20 | 12 | 0 |  | 32 |
| 142 501- | 35 | 19 | 11 |  | 65 |
| **Összesen 2021.** | 114 | 40 | 19 |  | 173 |
| 2022. év | 0-28 500 | 6 | 1 | 3 |  | 10 |
| 28 501-57 000 | 4 | 1 | 0 |  | 5 |
| 57 001-85 500 | 12 | 1 | 0 |  | 13 |
| 85 501-114 000 | 22 | 3 | 1 |  | 26 |
| 114 001-142 500 | 10 | 7 | 1 |  | 18 |
| 142 501- | 42 | 25 | 13 |  | 80 |
| **Összesen 2022.** | 96 | 38 | 18 |  | 152 |

## Az ellátottak életkor és nem szerinti bemutatása

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **III. sz. Gondozási Központ** | | | **Az ellátottak életkor és nem szerinti bemutatása** | | | | | | | | |
| Nemek | Életkor | 2021 | | | | | 2022 | | | | |
| Étkeztetésben részesül (fő) | Házi segítségnyújtásban részesül (fő) | Nappali ellátás (fő) | Gyógytorna Masszázs (fő) |  | Étkeztetésben részesül (fő) | Házi segítségnyújtásban részesül (fő) | Nappali ellátás (fő) | Gyógytorna Masszázs (fő) |  |
| Férfi | 0 – 5 éves |  |  |  |  |  |  |  |  |  |  |
| 6 – 13 éves |  |  |  |  |  |  |  |  |  |  |
| 14 – 17 éves |  |  |  |  |  |  |  |  |  |  |
| 18 – 39 éves |  |  |  |  |  |  |  |  |  |  |
| 40 – 59 éves | 4 | 1 |  |  |  | 3 | 1 |  |  |  |
| 60 – 64 éves | 3 | 0 |  | 1 |  | 2 | 0 |  | 1 |  |
| 65 – 69 éves | 2 | 0 | 1 | 1 |  | 3 | 0 | 1 | 1 |  |
| 70 – 74 éves | 14 | 2 | 5 | 1 |  | 10 | 2 | 4 | 1 |  |
| 75 – 79 éves | 11 | 1 | 4 | 2 |  | 9 | 1 | 3 | 3 |  |
| 80 – 89 éves | 14 | 3 | 4 | 5 |  | 15 | 3 | 4 | 4 |  |
| 90 – x éves | 3 | 0 | 1 | 0 |  | 3 | 2 | 1 | 1 |  |
| Férfi összesen | 51 | 7 | 15 | 10 |  | 45 | 9 | 13 | 11 |  |
| Nő | 0 – 5 éves |  |  |  |  |  |  |  |  |  |  |
| 6 – 13 éves |  |  |  |  |  |  |  |  |  |  |
| 14 – 17 éves |  |  |  |  |  |  |  |  |  |  |
| 18 – 39 éves | 5 |  |  | 1 |  | 5 |  |  | 1 |  |
| 40 – 59 éves | 2 | 2 |  | 1 |  | 1 | 2 |  | 2 |  |
| 60 – 64 éves | 0 | 0 | 1 | 1 |  | 1 | 0 | 1 | 1 |  |
| 65 – 69 éves | 6 | 2 | 0 | 0 |  | 5 | 2 | 0 | 2 |  |
| 70 – 74 éves | 10 | 1 | 5 | 2 |  | 9 | 1 | 4 | 2 |  |
| 75 – 79 éves | 13 | 7 | 7 | 2 |  | 12 | 4 | 8 | 5 |  |
| 80 – 89 éves | 21 | 13 | 6 | 9 |  | 13 | 9 | 5 | 9 |  |
| 90 – x éves | 6 | 8 | 1 | 1 |  | 5 | 11 | 1 | 0 |  |
| Nő összesen | 63 | 33 | 20 | 17 |  | 51 | 29 | 19 | 22 |  |
| Férfi - Nő Összesen | | 114 | 40 | 35 | 27 |  | 96 | 38 | 32 | 33 |  |

Ebben az évben a halálozások száma az előző évhez képest nőtt 64 %-kal: 25 fő (előző évben 16 fő volt). A halálozási okok között főként az időskori, szív- és érrendszeri, daganatos betegségek szerepeltek, COVID fertőzés miatti elhalálozás tudomásunk szerint nem volt. A házi segítségnyújtást igénylők **65%**-a, az ékeztetést igénylők **37,5 %**-a, a nappali ellátást igénylők **34 %**-a 80 év feletti személy.

Az ellátásból kikerült gondozottak száma az étkezők esetében jelentős. Tapasztalatunk szerint a kijárási korlátozás miatt, a járványhelyzettel összefüggésben kezdett el nőni az étkezők létszáma, viszont az év folyamán (többnyire ugyan ezek a személyek le is mondták), így lassan lecsökkent a számuk. A piacon megjelent ételfutárok száma növekszik, amely szolgáltatáshoz semmiféle igazolás, aláírás, személyes adatok benyújtása nem szükséges. Véleményem szerint, több esetben ezért választják az utóbbi megoldást. A házi segítségnyújtásból kikerülő 22 főből 8 fő elhalálozott. A nappali ellátásnál és gyógytornánál jelentős a kikerültek száma az előző évhez képest, ami az egyre idősödő ellátottak miatt további létszám csökkenésre számíthatunk.

Az előző évekkel történő összehasonlítás alapján megállapítható, hogy az év közbeni létszám csökkenés-növekedés eredménye a záró létszámot az étkeztetés kivételével nagymértékben nem befolyásolta. A járványhelyzetet is figyelembe véve elmondható, hogy az intézmény ebben a nehéz időszakban is "eredményesen" működött, rendkívüli intézkedést egyik szolgáltatás esetében sem kellett tenni az év folyamán.

A 2022. decemberétől érvényben lévő új térítési díjak felülvizsgálata szerencsére nem okozott tömeges lemondásokat, számottevően nem befolyásolta a létszámot. Az új térítési díjak megállapítását követően négy fő igényelt méltányossági kérelmet, melyet mind a négy fő meg is kapott.

# Intézmény feladatainak ellátására vonatkozó szakmai program megvalósulása



## A feladatellátás szakmai tartalma, módja, a biztosított szolgáltatások formái, köre, rendszeressége

**Házi segítségnyújtás**

Korlátozó intézkedések alatt:

**2020. december 5**-én megjelent Kormányrendelet veszélyhelyzetet hirdetett ki. Ennek alapján nem kellett gondozási szükségletet megállapítani, mindenkit személyi gondozásra vettünk fel, 20 ponttal **2022.05.31-ig**. Eltörölték az ellátottak aláírási kötelezettségét is a házi segítségnyújtásban lévő gondozók tevékenységnaplójában.

A jogszabályban meghatározott személyi és tárgyi feltételektől a fenntartó ideiglenesen eltérhetett.

Az egészségügyi válsághelyzet ideje alatt az alábbi tevékenységek végzése (a körülmények mérlegelése szerint, az intézményvezető döntése alapján) átmenetileg korlátozható volt, vagy felfüggesztésre kerülhetett:

* takarítás (kivéve veszélyhelyzet elhárítása céljából),
* vasalás,
* vásárlás gyakorisága,
* postai szolgáltatás igénybevétele,
* segítségnyújtás ételkészítésben- helyette javasoljuk a házhoz szállított ebéd igénybe vételét,
* kísérés (kivéve elhalaszthatatlan orvosi vizsgálat esetén),
* az egészség megőrzésére irányuló aktív szabadidős tevékenységben való közreműködés.

Elsősorban telefonon, vagy egyéb elektronikus formában végzendő tevékenységek:

* információnyújtás, tanácsadás és mentális támogatás,
* családdal, ismerősökkel való kapcsolattartás segítése,
* ügyintézés az ellátott érdekeinek védelmében.

A járványidőszak (korlátozó intézkedések) után: az igénylő vagy törvényes képviselője kérelemre, saját lakásán, lakókörnyezetében kapott fizikai, mentális segítséget. A gondozási szükséglet felmérése jogszabály alapján készült, megállapításra került, hogy szociális segítésre vagy személyi gondozásra jogosult a kérelmező, erről a szükséges tájékoztatást megkapta az igénylő. Csatoltuk az orvosi- és jövedelemigazolást, az adatvédelemről szóló nyilatkozatot. A gondozásba vételről az „Értesítés a személyes gondoskodást nyújtó szociális alapszolgáltatás biztosításáról” c. nyomtatvánnyal adtunk tájékoztatást. Nyilvántartásba vettük az ellátott adatait (a Kenyszi rendszerben is), megkötöttük a megállapodást.

**Szociális étkeztetés**

Korlátozó intézkedések alatt:

2022-es év elején csak szállított ételt lehetett biztosítani, a helyben fogyasztott és elvitelre szóló étkezés lehetőségét szüneteltetni kellett. Polgármesteri intézkedés alapján a helyben fogyasztott, és elviteles módon igénybevett étkezőknek (visszavonásig) a szállításért nem kellett térítési díjat fizetni, ők is egy adagos dobozba kapták az ebédet.

Új jelentkezők csak szállított ebédet igényelhettek, az igény bejelentését követően maximum két napon belül igyekeztünk biztosítani az ebédet attól függően, hogy milyen gyorsan tudtuk a személyes adatokat, csatolandó papírokat beszerezni. Az ételt biztosító konyhával mindig tudtunk egyeztetni, rugalmasan kezelték a rendeléseket, lemondásokat.

A járványidőszak (korlátozó intézkedések) után:

Kérelemre, napi egyszeri meleg ételt biztosítottunk az igénylőknek:

* helyben fogyasztva az étkező helyiségben,
* saját részre elviteles formában,
* házhoz szállítva (vállalkozó szállító segítségével).

Az új igénylőknél csatoltunk jövedelemigazolásokat, R. alapján, a szociális rászorultság vizsgálata esetén orvosi igazolást kértünk be, valamint az igénylő aláírta az adatvédelemről szóló nyilatkozatát, nyilvántartásba vettük az ellátott adatait (a Kenyszi rendszerben is). Megállapodást kötöttünk az ellátottakkal, átadtuk a térítési díjról szóló értesítőt. Kérelemre ünnep- és munkaszüneti napokra is biztosítottunk egy adagos, dobozos ebédet.

2022-ben a Prizma-Junior Közétkeztetési Zrt. biztosította ellátottjaink részére az ebédet (badellában ömlesztve, vagy egy adagos dobozban). Az étel mennyiségével és minőségével kapcsolatos reklamációkat dokumentáltuk. Minőségi - mennyiségi kifogásokat minden esetben a havi teljesítésigazoláson tüntettük fel, de szükség esetén napi telefonos kapcsolatban rendeztük a problémákat.

**Idősek nappali ellátása**

A járványidőszak (korlátozó intézkedések) után:

Férőhelyek engedélyezett száma: 30 fő.

A működésről éves munkatervet készítettünk. A nappali ellátás igénybevétele az R. értelmében jelenleg térítésmentes.

A kérelmezőt a nappali ellátás terápiás munkatársa tájékoztatta a nappali ellátás működéséről, programjairól, szolgáltatásairól, az együttélés szabályait is tartalmazó házirendről, az ellátott-jogi képviselő elérhetőségéről. A jogszabályban meghatározott személyek részére napközbeni tartózkodást, kulturális programokat, fizikai-, mentális-, egészségügyi ellátást, gyógytornát és frissítő masszázst biztosítottunk munkanapokon. Hatályban lévő nyomtatványokat használtunk a nappali ellátást igénylők esetében is. A nappali ellátás során biztosítottuk a szolgáltatási elemeket (tanácsadás, készségfejlesztés, háztartási vagy háztartást pótló segítségnyújtás, esetkezelés, felügyelet, gondozás és közösségi fejlesztés).

Megvalósult rendezvények rövid ismertetése (a teljesség igénye nélkül), melyeket az intézmény nyitva tartási ideje alatt tudtunk szervezni:

* heti rendszerességgel beszélgetések, tájékoztatók a járványról, memória és agytorna, néphagyományok felelevenítése, dalkör, közös rejtvényfejtés, természetfilm vetítés, gyümölcs délutánok
* járvánnyal kapcsolatos prevenciós beszélgetések
* egészségügyi előadás: Dr. Szép Zsuzsanna háziorvos a járványhelyzetről
* könnyű séták, kisebb kirándulások a környékbeli, közeli erdőbe
* hitélet a Máriaremetei bazilikában
* a klubtagok főként kerek születési évfordulóját szoktuk megünnepelni a nappali ellátásban, idén is több 85 év feletti, és egy 98 éves ellátottat is felköszöntöttünk, névnapok ünneplése
* kirándulás a Normafához kisvasúttal
* kirándulás Budajenőre
* Templomkerti esték
* kiállítások megtekintése a Klebelsberg kultúrházban
* Mini szobor túra- Kolodkó Mihály szobrainak keresése
* Bajor Gizi Emlékmúzeum megtekintése
* Bosch Kiállítás a Szépművészeti Múzeumban
* Orchidea kiállítás megtekintése a Vajdahunyad Várában
* Látogatás a Semmelweis orvostudományi múzeumba
* Szépkorúak köszöntése az idősek világnapja alkalmából
* Ki nyer ma, játékos vetélkedő a Marczibányi téren
* Egészségügyi előadás megtekintése a Normafa látogatási központba
* Kiállítások megtekintése a Klebelsberg Kultúrkúriában
* Kortalanul kreatív kiállítás megnyitója saját kerámiákkal
* Előadás a cukorbetegségről
* Kézműves foglalkozás a Nagykovácsi porcelán stúdióban

A megtartott programok felejthetetlen élményt nyújtottak mindenki számára.

Az Idősügyi Tanács nevében küldött e-maileket továbbítottuk az érintettek felé, melyek különféle programok megtekintésére hívták fel a figyelmet.

2022. október 1. az Idősek Világnapja. Ez alkalomból a Marczibányi téri Művelődési Központban kulturális műsoron vehettek részt az idősek, s a gondozási központok különböző programokat szerveztek az idősek számára. Intézményünk a Klebelsberg Kultúrkúria épületében szervezett szüreti bált, melyet nagy örömmel fogadtak, többen is kifejezték köszönetüket.

Korlátozó intézkedések alatt:

Polgármesteri intézkedés alapján a nappali ellátás szünetelt. Ezen szakfeladaton dolgozók munkarendje is változott, mert a nappali ellátásban részesülő ellátottakat a lakókörnyezetben kellett ellátni, segíteni, nem az intézmény épületén belül.

A nappali ellátás klubtagjaival napi szinten tartottuk telefonon a kapcsolatot, vagy interneten. Ahol egyedülálló személyről volt szó, ott megoldottuk a bevásárlást, gyógyszertári- postai ügyintézést is. Többek között lelki gondozást, tanácsadást, telefonos ügyintézést, orvokkal való kapcsolattartást, orvoshoz való jutást segítettünk részükre. Egy-egy személyes ünnepükről sem feledkeztünk meg, hálásak voltak minden szóért.

Követtük az EMMI útmutatóit, az engedélyezett férőhely számának 50%-a, vagyis maximum 15 fő ellátott személy tartózkodhatott egy adott időben az intézményben. Emiatt a nappali ellátás programjainak látogatásához az igényt telefonon előre kellett egyeztetni a nappali ellátás dolgozóival. A programok, foglalkozások lebonyolítását főleg az intézmény kertjében, vagy az intézményen kívül (séta, kirándulás) történt meg.

**Iskolai közösségi munka szervezése**

A közösségi munka megszervezése már több éve működik intézményünkben. A köznevelési törvény alapján az érettségi-bizonyítvány kiadásának feltétele 50 óra közösségi munka teljesítése. (2015-ben erről a tevékenységről egy 20 perces kisfilmet is készítettünk, melyet az idősügyi Tanács egyik ülésén bemutattunk). Több kerületi középiskolával van szerződésünk, de akad néhány kerületen kívüli megállapodásunk is. A fiatalok mindig szeretettel és türelemmel foglalkoznak az idős emberekkel, akik szívesen vesznek részt a különböző programokon, foglalkozásokon, amit a tanulók tartanak meg részükre.

A szolgálat biztosítása nagy felelősséget, állandó felügyeletet, odafigyelést igényel az intézmény napi működésében. A nappali ellátásban dolgozó munkatársak napi munkájuk mellett mindenkor nagy türelemmel, felelősségteljesen kísérik figyelemmel a szolgálatra jelentkező diákok munkavégzését.

A járvány miatt 2022. első felében nem jelentkeztek nagy létszámban a diákok, de sokat nem is tudtunk volna fogadni. Szolgálatuk ideje rövid, nyári egy-két hónapra korlátozódott. Tekintettel kellett lennünk az idősekre, a szabályok betartására, ezért csak olyan feladatokat adtunk nekik, melyek során nem találkoztak közvetlenül az idősekkel, térben és időben elszeparáltuk őket.



## Más intézményekkel, szervezetekkel történő együttműködés

A 2022-es osztott év tanulságként szolgált mindenki számára, hogy mennyire fontos jó kapcsolatokat kialakítani, ápolni, fenntartani. Elsősorban említeném a Humánszolgáltatási Igazgatósággal, Intézményirányítási Osztállyal, Ellátási Osztállyal való kapcsolattartás, együttműködés nagyon jó, és hatékony volt ebben a nehéz időszakban, akik egyfajta közvetítő szerepet is betöltöttek az Önkormányzat felé. Ide kell sorolnom a többi szociális intézmény vezetőit is, akik nehéz helyzetük mellett mindig igyekeztek az általuk szerzett tapasztalatokról, új ötletekkel, információval segíteni, támogatni az ágazatot.

Az alapellátással való együttműködés során az intézmények kölcsönösen tájékoztatták egymást új módszerekről, eredményeikről. Amikor lehetett, közös programokon vettünk részt a kerületi Gondozási Központok ellátottjaival, kapcsolatot tartunk a Család- és Gyermekjóléti Központtal, Értelmi Fogyatékosok Nappali Otthonával.

Az alapszolgáltatások esetén intézményünk szakemberei és az igénybe vevők közötti kapcsolattartás a gondozási központ helyiségében, munkaidőben telefonon és személyesen (az I. Számú Gondozási Központban 24 órán át elérhető számon), ezen kívül levélben, e-mailben, vagy az ellátott kérésére otthonában történő látogatás formájában történt meg.

Az intézmény fenntartójával, más hasonló személyes gondoskodást nyújtó intézményekkel, egyházi, civil szervezetekkel, szakosított ellátást nyújtó intézményekkel és szakorvosi ellátással is igyekeztünk szoros kapcsolatot tartani. Az együttműködés során az intézmény információt, szakmai tanácsot, segítséget kapott az ellátás szervezésében, új módszerek alkalmazásában, a szakmai program szerinti működésre.

Egyre fontosabb a szakorvosi ellátással való folyamatos együttműködés. A területünkön működő két háziorvosi rendelő orvosaival és asszisztenseivel telefonon, szükség esetén személyesen is tartjuk a kapcsolatot.

Ebben az évben a járvány miatt csak kevesen tudtak jönni a környező iskolákból közösségi szolgálat teljesítése céljából. A fiatalok kisegítő munkájukkal részt vállaltak intézményünk munkájában, gondozási folyamataiban. Az oktatási intézményekkel való jó együttműködés erősíti a generációk közti kapcsolatot, ezért minden körülmények között igyekszünk a kapcsolatot fenntartani.

A helyi Klebelsberg Kunó Művelődési Központtal, az Egalitas Alapítvánnyal (mozgáskorlátozottak részére nyújt segítséget), a területünkön működő két Karitász szolgálattal évek óta tartjuk a kapcsolatot.

## A szolgáltatásról szóló tájékoztatás módja

Az intézmény munkatársai rendszeresen figyelemmel kísérték a lakosság körében felmerülő ellátási igényeket, kapcsolatot tartottak fenn és együttműködtek a háziorvosi szolgálattal, körzeti ápolónővel, más személyes gondoskodást nyújtó és egészségügyi intézménnyel, így személyesen is tudtak tájékoztatást adni a gondozási központ által nyújtott szolgáltatásokról.

A kérelmezők és hozzátartozóik, valamint a társintézmények szakemberei a szolgáltatásokról különféle módon tájékozódhattak. Tájékoztatást nyújtott továbbá az intézmény által készített korszerű szórólap, az intézmény saját, illetve a II. Kerületi Önkormányzat honlapja, közösségi rendezvények, vagy tájékoztatók a kerületi Budai Polgár újságban.

2022-ben - a járvány miatt - intézményünk honlapján minden jogszabály változás esetén fokozott tájékoztatást adtunk a lakosság részére (és a bejárati ajtón, falújságon, kapura kifüggesztve).

Az alábbi időpontokban adtam ki vezetői intézkedést:

Vezetői intézkedés: 2022.01.11.

Vezetői intézkedés: 2022.06.01.

Vezetői intézkedés: 2022.11.28.

# Az intézmény működésének általános feltételei



## Tárgyi feltételek

Az intézmény működése 2003 óta zavartalanul folyik az új épületben, adottak a tárgyi feltételek. A 14 éve megvásárolt „Szocio.Net” számítógépes gondozási program széleskörű adatfeldolgozásra ad lehetőséget. Folyamatos bővítjük, kérjük a fejlesztését, korszerűsítését. Informatikai eszközeinket már a korábbi években is próbáltuk megújítani, ez folyamatos célkitűzésünk. 2022-ben működésünk egyik területén sem kellett hozni rendkívüli intézkedést.



## Személyi feltételek

Nem alkalmaztunk közfoglalkoztatott személyt, viszont volt egy jelentkezőnk önkéntes munka teljesítésére.

Ez év során kilenc munkatárs vett részt továbbképzésen, amelyből nyolc fő teljesítette az adott ciklusban szükséges kredit pontokat.

Az intézmény engedélyezett létszáma összesen: 16 fő, ebből

* házi segítségnyújtás: 8 fő
* szociális étkeztetés: 4 fő
* idősek nappali ellátása: 4 fő

## Működési feltételek

A 2022. évre szóló költségvetés, a saját bevétel, és a Fenntartó által engedélyezett előző évi pénzmaradvány felhasználása révén elegendő fedezet volt a személyi és dologi kiadásokra.

Az előírásoknak megfelelően 2022-ben is biztosítottunk dolgozóink részére munka-védőruhát, étkezési hozzájárulást, illetve közlekedési bérletet.

## Beruházások, felújítások, karbantartások

Minden féle munkálatot igyekeztünk abban az időszakban elvégezni, amikor a járvány miatt az intézmény zárva tartott, és nem zavarta a napi szakmai munkánkat.

* Az intézmény átadó konyhájába levezető beton lejáró feltörésre és betonozásra került, mely alá elektromos fűtés került beépítésre, ezzel megelőzve, hogy a téli hónapok során ne kelljen sózni a lejárót, amely így nem fog feltöredezni.
* Az intézmény külső falain a leváló díszvakolat javításra került.

# Az együttműködési megállapodások hatékonysága, eredményessége

Együttműködési megállapodások

2022-ben az intézmény együttműködési megállapodásai hatékonyak, és eredményesek voltak azokban az időszakokban, amikor nem volt járványügyi korlátozás, szolgáltatások szüneteltetése, vagy intézmény teljes bezárása.

A II. Számú Gondozási Központ által nyújtott, demens nappali ellátás iránti érdeklődőket tájékoztattuk az ellátás igénybevételéről, illetve felvettük a kapcsolatot a demens nappali ellátás vezetőjével, jelzésünket megtettük. A közösségi pszichiátriai ellátás iránti igény vagy közös kliens esetén felvettük a kapcsolatot a koordinátorral, illetve az intézmény vezetőjével.

Az I. Számú Gondozási Központban működő gondozóház és jelzőrendszeres házi segítségnyújtás iránti igény esetén jeleztük az ellátásra szoruló személyeket, segítettünk a nyomtatványok kitöltésében, időpontot egyeztettünk férőhely biztosítása, vagy személyes kapcsolat felvétele miatt.

A járványügyi korlátozások miatt nem volt intézményünk látókörében olyan személy, vagy család, akik ezen intézkedések miatt nem tudtak az említett szolgáltatásokhoz jutni, illetve ebből adódóan valamilyen hátrányt szenvedtek volna.

# Az intézmény szerepe a helyi szociális ellátórendszerben



## Az ellátotti szükségletek alakulásának ismert tendenciái

Napi munkánk során igyekszünk maximálisan az ellátottjaink igényeit képviselni. Az étkezéssel kapcsolatos megállapításokat, észrevételeket minden hónap végén a teljesítésigazolási lapra felvezette az intézményvezető, mely összesítésre kerül. Étkezési bizottsági ülésen az étkeztetést biztosító cég vezetőségével kiértékelésre kerülnek a különböző megállapítások. Elégedettségi kérdőív segítségével tájékozódunk a szolgáltatás megfelelőségéről.



## Pályázatok, jövőbeni célkitűzések

A 2022-ben meghirdetett szociális pályázatra az intézmény két pályázatot is benyújtott, amelyből mind a kettőre megkapta az igényelt összeget.

* Egész napos buszos kirándulás az idősekkel Szarvasra.
* Virtuális valóság szemüveg beszerzése az idősek részére.

Az előző években terveink között szerepelt többek között az aktív időskort segítő programok további bővítése a nappali ellátásban, ehhez az Önkormányzat megfelelő fedezetet biztosított az intézmény költségvetésébe. Az intézményhez tartozó idős ellátottak intézménybe való szállítását nyolc fős kisbusszal működtettük. Mindig nagy segítséget jelentett a nehezen közlekedő, távol lakó személyek számára, akik fizikai állapotuk, életkoruk miatt nem tudták volna igénybe venni az intézmény szolgáltatásait. A kisbusz az intézményben felmerülő egyéb szállítási feladatait is biztosította. Terveink között szerepel, hogy továbbra is tudjuk egész napra biztosítani ezt a szolgáltatást.

Továbbra is célkitűzésünk, hogy *"A játék lendületbe hoz"* című foglalkozást - melyet 2018-ban indítottunk el saját gondozottjaink részére - az egész kerület nyugdíjasai részére kiterjesszük.

A játékok tematikus csoportokban kerülnek bemutatásra, szakemberek részvételével. Tartalmaznak többek között ügyességi- és érzékelést fejlesztő játékot, memória játékot. Ezek a tevékenységek nagyon különbözőek. Változatos képességeket és készségeket céloznak meg, használnak fel, de minden játék hozzájárul a lelki egészséghez, a lelki egyensúly megtalálásához és megőrzéséhez.

## Szakmai-pénzügyi ellenőrzések összegzése

* 2022-ben intézményünk szerepelt az Önkormányzat belső ellenőrzési tervében, mely 2022. szeptember 1. napjával megkezdődött és 2022. december 31-ig nem zárult le.
* 2022. november 29-én a Fővárosi Katasztrófavédelmi Igazgatóság Észak-Budai Katasztrófavédelmi kirendeltsége tartott helyszíni ellenőrzést.

## Intézményi alapdokumentumok, változások

Az intézményi alapdokumentumokban 2022-ben történt módosítás, változás:

* 2022. május 2-án az intézmény Szakmai Programja és Szervezeti és Működési Szabályzata változtatásra került.

# Az ellátotti jogok és az ellátást végzők jogainak érvényesülése

A szolgáltatás biztosítása során az egyenlő bánásmód elvét folyamatosan szem előtt tartottuk.

A szolgáltatást igénylőkről írásos dokumentumok mellett számítógépes nyilvántartás is készült a gondozási program keretében, minden esetben betartottuk a személyes adatok védelméről szóló rendelkezéseket.

Az ellátottak egészségi állapotáról csak beleegyezésük alapján tájékozódunk az egészségügyi szolgáltatóktól. Az ellátottak és hozzátartozóik panaszaikkal az intézményvezetőhöz fordulhattak. Amennyiben az ellátást igénybe vevő egészségi állapotánál vagy egyéb körülményeinél fogva közvetlenül nem volt képes az illetékes szervek megkeresésére, az intézmény munkatársa segítséget nyújtott ebben, illetve értesítette az ellátott törvényes képviselőjét, vagy az ellátott-jogi képviselőt segítségnyújtás céljából.

Az ellátást igénybe vevőnek joga van az intézmény működésével, gazdálkodásával kapcsolatos adatok megismeréséhez. Tájékoztató táblákon kifüggesztettük a működési költség összesítését, az intézményi és személyi térítési díj összegét. Az ellátottnak joga van szociális helyzetére, egészségi és mentális állapotára tekintettel a szolgáltatás által biztosított teljes körű ellátásra, valamint egyéni szükségletei, speciális helyzete vagy állapota alapján az egyéni ellátás, szolgáltatás igénybevételére. Biztosítottuk, hogy az ellátott egészségi állapotával, személyes körülményeivel, jövedelmi viszonyaival kapcsolatos információkról más ellátást igénybe vevő, valamint arra illetéktelen személy ne szerezhessen tudomást, különös figyelemmel arra a tényre, hogy az ellátást igénybe vevő szociálisan rászorult.

Az intézményben hatályos házirendről minden esetben tájékoztatjuk az ellátottakat, jól látható helyen kifüggesztésre került. Az ellátást igénybe vevőnek biztosítottuk az intézményen belüli és intézményen kívüli szabad mozgást, figyelemmel a saját és társai nyugalmára, biztonságára. Elősegítettük a családi kapcsolatok fenntartását, rokonok, látogatók fogadása (kivéve a korlátozások alatt) megoldott az intézményben. A járványügyi korlátozásokról minden esetben tájékoztatást kaptak az ellátottak, az általuk igénybe vett szolgáltatással kapcsolatos változásokról is. Vezetői intézkedések jelentek meg, amely honlapon, nyomtatott formában is elérhető volt mindenki számára. Telefonon, e-mailben is adtunk felvilágosítást, hirdetőtáblán, bejárati ajtón, bejárati kapun.

Az ellátott-jogi képviselő elérhetősége az intézmény előterében, mindenki számára hozzáférhető, szükség esetén segítünk a kapcsolatteremtésben.



## Panaszok száma, kivizsgálása:

A személyes gondoskodást nyújtók esetében biztosítottuk, hogy a munkavégzéshez kapcsolódó megbecsülést megkapják. Tiszteletben tartjuk emberi méltóságukat és személyiségi jogaikat. Munkájuk elismerése mellett megfelelő körülményeket teremtettünk, hogy így láthassák el tevékenységüket.

Munkatársaink részére biztosítottuk az esetmegbeszélés lehetőségét. Amennyiben az ellátottak, és/vagy munkatársak között problémák, nehézségek merülnek fel, objektívek maradunk. Figyelembe vesszük a különböző kéréseket, amelyek megoldást jelenthetnek, és megelőzik a további problémák kialakulását.

2022-ben nem volt az intézménybe beérkező ellátotti vagy dolgozói panasz, bejelentés, melynek kivizsgálását kellett volna kezdeményezni.

# Javaslatok, fejlesztési irányok, kérések a fenntartóhoz

A fenntartó 2022-ben is elegendő fedezetet nyújtott a személyi- és tárgyi feltételek biztosításához, az intézmény zavartalan működött. Az intézmény ellátási területén élő lakosság napra kész információhoz tudott jutni az intézmény feladatai, és az általa nyújtott szolgáltatások tekintetében. Az intézmény honlapja folyamatos karbantartása, aktualizálása megtörtént. Biztosítottuk helyi lakosok részére a különféle tájékoztató anyagokat, a szórólapokkal való folyamatos ellátást.

Követve a jogszabályi változásokat, a „Szocio.Net” gondozási program napi nyilvántartásaink mellett az állami normatív támogatás elszámolásához is biztosít adatokat. Az állami támogatás igénylését, elszámolását a jogszabályoknak megfelelően, határidőre végeztük el 2022-ben is.

A Gazdasági Igazgatóság munkatársaival rugalmas, hatékony volt az együttműködés, az átutalások rendben megtörténtek, a szükséges tájékoztatásokat megkaptuk, a kért adatokat, jelentéseket időben megküldtük.

A kötelezően elvégzendő iskolai közösségi munka teljesítését biztosítottuk napi több órában, diákok részére. Ez főleg a nyári-, és egyéb iskolai szünetekre korlátozódott. Célunk továbbra is, hogy minél több iskola ismerje meg az intézményünkben folyó közösségi munka végzésének lehetőségét, célunk a hatékony együttműködés kialakítása.

Az intézmény ellátási területén működő háziorvosi szolgálatokkal továbbra is ápoljuk a személyes kapcsolatainkat. A járvány alatt többségük segítségünkre volt, ők is megtették jelzéseiket. Sok esetben információkkal, tanácsokkal láttak el minket.

Az Önkormányzat próbálta feltárni, megismerni és enyhíteni az idős embereket érintő problémákat, ehhez nyújtott információt a szociális szolgáltatástervezési koncepció. A jövőben is törekedni fogunk a társintézményekkel való együttműködésre, színesíteni az éves munkatervet, illetve annak megvalósítását. Így megismerjük egymás módszereit, tájékoztatást adunk a nyújtott szolgáltatásokról, igénybe vételi lehetőségekről, továbbá megosztjuk szakmai tapasztalatainkat.

Budapest, 2023. január 11.

Oldal Gábor

Intézményvezető

***5(sz.) napirend***

**E L Ő T E R J E S Z T É S**

**Budapest Főváros II. Kerületi Önkormányzat Képviselő-testülete**

**Közoktatási, Közművelődési, Sport, Egészségügyi, Szociális és Lakásügyi Bizottságának 2023. április 25-ei rendes ülésére**

**Előterjesztő: Juhász Veronika képviselő**

**Tárgy:** Javaslat a „*Csináld Magad Társadalom”* - lakossági közösségépítő pályázat kiírására

*A napirend zárt ülésen történő tárgyalást nem igény*

Tisztelt Bizottság!

A Budapest Főváros II. Kerületi Önkormányzat Képviselő-testületének 6/2023.(II.28.) önkormányzati rendelete az Önkormányzat 2023. évi költségvetéséről 9. sz. táblájában eredeti előirányzatként – a „Csináld Magad Társadalom” pályázatra – a tavalyi évi összeggel azonos mértékű - egymillió forint pályázati összeg került betervezésre.

A Rendelet 11. § (1) bekezdés bj) pontja alapján a 9. számú táblában foglalt „Csináld Magad Társadalom” támogatás jogcím tekintetében a Bizottság rendelkezik felhasználási jogkörrel.

A pályázatot lebonyolító Humánszolgáltatási Igazgatóság a rendelkezésére álló elektronikus és papír alapú média felületeken a pályázati kiírást megjelenteti, továbbá a pályázati időszak során (2023. május 24. napján) egy alkalommal információs napot szervez, s tájékoztatást ad a pályázati programokkal kapcsolatban felmerült kérdésekre.

Kérem a Tisztelt Bizottságot, hogy szíveskedjenek az előterjesztés határozati javaslatában foglaltakat megtárgyalni és elfogadni.

##### HATÁROZATI JAVASLAT

A Bizottság a Budapest Főváros II. Kerületi Önkormányzat Képviselő-testületének 2023. évről szóló 6/2023. (II.28.) rendelete 11.§ (1) bekezdés bj) pontja alapján biztosított jogkörben a „*Csináld Magad* *Társadalom”* 2023. évi 1 000. 000. Ft támogatási összeg felhasználására 2023. április 30. napjától – a határozat 1. melléletét képező – pályázati felhívást kiírja.

Felelős: Polgármester

Határidő: 2023. június 15.

Budapest, 2023. április 17.

Juhász Veronika

képviselő

Mellékletek:

Pályázati felhívás

Pályázati adatlap

Pályázói nyilatkozatok

Támogatási útmutató

Pályázati elszámolás adatlap

**BUDAPEST FŐVÁROS II. KERÜLETI ÖNKORMÁNYZAT Közoktatási, Közművelődési, Sport, Egészségügyi, Szociális és Lakásügyi Bizottság**

**„CSINÁLD MAGAD TÁRSADALOM” Pályázati felhívása**

**a II. kerületi magánszemélyek közösségi aktivitásának támogatására**

**A pályázat kiírója:**

A Budapest Főváros II. Kerületi Önkormányzat **Képviselő-testülete Közoktatási, Közművelődési, Sport, Egészségügyi, Szociális és Lakásügyi Bizottság** (továbbiakban: Bizottság) *„Csináld Magad Társadalom!”* nyilvános pályázatot hirdet a **II. kerületi magánszemélyek közösségi aktivitásának támogatására**.

**A lakosság által megpályázható összkeret 1.000.000 Ft**

**A pályázatonként elnyerhető maximális keret 150 000 Ft.**

**1. PÁLYÁZAT CÉLJA – Milyen programokat várunk?**

Célunk a *közösségi önszerveződés* ösztönzése, ezért a II. kerület lakossága által a kerületben megvalósított nyilvános, beltéri vagy kültéri közösségépítő programokat, rendezvényeket, kisebb és nagyobb kreatív közösségi ötleteket támogatjuk.

**A program témája, tartalma és formája szabadon választható**, amennyiben az egy helyi közösséget megmozgat (pl. társasház, utca, tér, környék, településrész lakói stb.), a helyi közösség igényeire, adottságaira, jellegzetességére épül, vagy éppen ezek megismerését, az emberek közti kapcsolódást, közösséggé válást segíti elő.

Első sorban olyan programokat várunk, melyekben

* a résztvevők *aktív szerepet* töltenek be, a kidolgozásban és/vagy a megvalósításban egyaránt;
* minél több helyi résztvevő csatlakozik, kapcsolódik;
* egy kisközösség, pl. utcai szomszédság, társasház, helyi klub stb. tagjai megosztják történeteiket, készségeiket, tudásukat egymással és az érdeklődőkkel, bevonják egymást tevékenységeikbe;
* a különböző generációk találkozhatnak egymással;
* szerepet kap a fenntartható életmód, a környezettudatosság, a szociális érzékenység;
* hangsúlyos szerepet kap az önkéntesség;
* a résztvevők közösen hoznak létre valami újszerűt;
* a hagyományteremtés, a program folytatásának lehetősége.

Fenti jellemzők *összességének* nem kötelező egy adott projekten belül megfelelni, de az elbírálásnál előnyt jelent, ha minél több szempontot beépít és részletesen kifejt a pályázó.

**2. PÁLYÁZÓK KÖRE – ki adhat be pályázatot:**

**Budapest II. kerületben lakcímmel (állandó, tartózkodási, albérleti szerződés) rendelkező, 18. életévét betöltött magánszemélyek**.

**Civil szervezetet társpályázóként, vagy egyéb módon bevonni a pályázatba megengedett**, azonban ez esetben **a pályázó magánszemély fejtse ki beadványában a bevonni kívánt civil szervezet hozzáadott értékét**, **szerepét**, vagy szükségességét a projekt megvalósításánál! Intézmények és civil szervezetek a lakossági pályázaton önállóan nem pályázhatnak, a társpályázói szerepet részletesen indokolni kell.

Korábbi pályázók is nyújthatnak be pályázatot. Ez esetben előnyt élveznek azok a pályázatok, amelyek a korábbi programokhoz képest újdonsággal bővültek.

**3. HATÁRIDŐK - pályázati időszak:**

**Pályázatok benyújtása:** 2023. április 30. – 2023. június 15.

**Hiánypótlás:** felszólítást követő 5 munkanapon belül.

**Megvalósítás:** 2023. július 1. – 2023. december 31.

**Elszámolás, számlák benyújtása:** legkésőbb 2024. január 10-éig.

Csak a megvalósítási időszakban keletkezett és dátumozott számlákat áll módunkban befogadni! (2023. július 1. - 2023. december 31.)

**4. PÁLYÁZATI DOKUMENTUMOK – kitöltendő dokumentumok, és tájékoztatók:**

* [**Pályázati adatlap**](https://docs.google.com/document/d/1jgNmxGKvEACq9QLwv8FE3e5fqky80Ha1/edit?usp=share_link&ouid=103409530715357704756&rtpof=true&sd=true) **– pályázóknak kitöltendő, benyújtandó;**
* [**Pályázói nyilatkozatok**](https://masodikkerulet.hu/sites/default/files/attachments/files/masodikkerulethu/2022_10/palyazoi_nyilatkozatok.docx) **– pályázóknak kitöltendő, benyújtandó;**
* [Pályázati felhívás](https://docs.google.com/document/d/1BnDT5DyKUawyMwOjvqlw5e1Pyk8iiemVpNMxBMXnaeQ/edit?usp=sharing) – jelen tájékoztató a pályázat céljáról és menetrendjéről;
* [Útmutató az elszámolható költségekhez](https://masodikkerulet.hu/sites/default/files/attachments/files/masodikkerulethu/2022_10/utmutato_a_koltsegek_elszamolasahoz.docx) – mire költhető a támogatás.
* Elszámoló lap –**benyújtandó a pályázat elszámolásakor**

A pályázati dokumentáció a hozzá kapcsolódó kitöltési útmutatóval együtt letölthető a [**https://masodikkerulet.hu/palyazatok**](https://masodikkerulet.hu/palyazatok) honlapról.

A hiányos, vagy pontatlan pályázatok **hiánypótlására egy alkalommal van lehetőség**, az erre vonatkozó felszólítást követő **5 munkanapon belül**.  
Pályázni személyenként egy projektre, egy megvalósítási helyszínre lehet. Projektenként legfeljebb egy pályázó beadványát fogadjuk el.

**5. ELBÍRÁLÁS - kik értékelik a pályázatokat, és hogyan:**

A pályázati beadványokról a KKSE Bizottság dönt.

**Érvényességi feltételek:**

* a programhoz kapcsolódó rendezvény/esemény nyilvános, és látogatható a lakosság számára;
* a projektet II. kerületi lakcímmel rendelkező, 18. életévét betöltött személy adja be;
* a projekt megvalósítása II. kerületi helyszínen történik;
* a költségvetés részletes, a tervezett költségek megalapozottak.

**Tartalmi szempontok és pontozás:**

* a program tematikáját **részletesen, igényesen fejti ki**, kiemelve, hogyan, miért, kiket szólít meg az ötlete, projektje, további szervezőket, helyieket, önkénteseket hogyan vonja be a projektbe - **(5 pont)**
* **aktív résztvevők bevonása-**, bevont szereplő, *akik alakítják, saját képükre is formálják a programot* (pl. szomszédok, vállalkozások, intézmények, klubok stb.) - **(5 pont)**
* szerepet kap ezen szempontok valamelyike: a **fenntartható életmód** / **szociálpolitikai ügy, szolidaritás** / **generációk találkozása** - **(2 pont)**
* a pályázó kifejti, hogyan tervezi felhasználni a helyi médiát, közösségi médiát - **(1 pont)**
* a pályázó kifejti, mitől és hogyan: **hagyományteremtő, ismételhető** a program / **újszerű**, kreatív, hiánypótló a program - **(2 pont)**
* a pályázó „**csináld magad**” tevékenységeket épít a programba: feladatmegosztást és interakciót igénylő programelemek, tudás megosztása, személyes történetek, készségek átadása, csoportfoglalkozás, közös problémamegoldás stb. - **(5 pont)**
* bizottsági “**favorit” pont** - (**1 pont** – a Bizottság tagjaitól)

A pontszámok súlyszámok, kategóriánként részpontszámok is adhatók.

Bekerülési küszöb: legalább 7 pont.

**Érvénytelen az a pályázat, amely:**

* a határidő után érkezett be,
* a hiánypótlási felhívás ellenére hiányosan, vagy
* nem a megfelelő pályázati adatlapon kerül benyújtásra,
* nem felel meg a pályázati célokban és az elbírálási szempontoknál meghatározott feltételeknek,
* a megvalósítás helyszíneként pártirodát, vagy deklaráltan párthoz köthető szervezet székhelyét, telephelyét jelöli meg.

A pályázatok eredményéről a döntést követő 5 munkanapon belül minden pályázó elektronikus úton értesítést kap. **Az e-mailen kiküldött értesítés megérkezéséről visszaigazolást kérünk a pályázótól!**

**6. TÁMOGATÁS és ELSZÁMOLÁS – előfinanszírozás, elszámolási kötelezettséggel:**

**A lakosság által megpályázható összkeret 1.000.000 Ft.**

**A pályázatonként elnyerhető maximális keret 150 000 Ft.**

**A Bizottság a pályázatok számossága és minősége mentén részösszegek odaítéléséről is dönthet.**A támogatás kizárólag programra, adott programhoz kapcsolódó, dologi jellegű kiadások, fogyóeszközök, szolgáltatások vásárlására, illetve tárgyi eszközök bérlésére szolgál.

**A támogatás bérezésre, élelmiszer vásárlására nem használható fel.**

**Lásd:** [**Költési útmutató**](https://docs.google.com/document/d/1P_hFXSGXgyz-bwppRDtbsPMPeQzSHkRA/edit?usp=share_link&ouid=103409530715357704756&rtpof=true&sd=true)**.**

**A) 80% támogatás, 20% önrész:**

A támogatást a projekt létrehozásához megpályázott összköltség 80%-a.

A pályázónak legalább 20%-nyi költséget önrészként kell vállalnia.

Például: 150 000 Ft összköltség megpályázása esetén legalább 30 000 Ft önrész szükséges. 70 000 Ft összköltség megpályázása esetén legalább 14 000 Ft önrész szükséges.

**Az önrész lehet:** az elvégzendő szervezői, cselekvő, vagy adminisztratív önkéntes munka becsült értéke, vagy kölcsönvett eszközök, szolgáltatások becsült értéke, a pályázaton kívül bevont források, stb.

**Szerződéskötés:**

Az Önkormányzat a nyertes pályázóval szerződést köt. A támogatási összeg folyósítása **a támogatási szerződés megkötését követően**, a pályázó által megadott bankszámlaszámra való átutalással történik.

**B) Elszámolással kapcsolatos legfontosabb tudnivalók:**

A támogatott a támogatás mértékének megfelelő összegű, és **a megpályázott projekthez kapcsolódó** tételeket tartalmazó **számlákkal köteles igazolni**.

**A számlákat a pályázónak saját nevére kell kiállítania**. A számlák kiállítási dátuma csak a megvalósítási időszakra vonatkozhat: az adott pályázat elbírálását követően 2023 december 31-ig bezárólag.

A költségekről szóló hitelesített **számlamásolatokat mellékelve**, valamint a program megvalósításáról szóló **rövid szöveges, fényképes beszámolót** a projektet követően minél hamarabb, de **legkésőbb 2024. január 10. napjáig** kell eljuttatni az alábbi címre:

**Budapest II. kerületi Polgármesteri Hivatal Intézményirányítási Osztály**

**(1024 Budapest, Margit krt.15-17.)**

Amennyiben a pályázó hiányosan nyújtja be a pénzügyi elszámolását, a pályázót hiánypótlásra szólítjuk fel. A hiánypótlási felhívást a pályázó e-mail címére elektronikus levél formájában küldi az ellenőrzést végző ügyintéző.

A hiányzó dokumentum benyújtására egy alkalommal **van lehetőség**, a hiánypótlásra való **felszólítást követő 5 munkanapon belül**.

**C) Visszafizetési kötelezettség:**

A támogatási összeg pályázati kiírástól eltérő felhasználása vagy a feladat végrehajtásának meghiúsulása esetén a pályázó a támogatási összeg visszafizetésére köteles.

Nem kaphat támogatást az a személy, aki a benyújtott pályázatában valótlan, vagy megtévesztő adatot szolgáltatott, az előző évben kapott önkormányzati támogatással nem, vagy nem megfelelően számolt el és azt nem fizette vissza, valamint a támogatást kérő tekintetében a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség áll fenn.

A támogatás felhasználását, a program megvalósítását az Intézményirányítási Osztály ellenőrizheti.

**7. PÁLYÁZAT BENYÚJTÁSA**

A pályázatot a mellékelt pályázati adatlapon a pályázatban megjelölt mellékletekkel együtt

háromféle úton lehet beküldeni:

* e -mailben: nemeth.agnes@masodikkerulet.hu e-mail címre,
* elektronikus űrlapon: <https://masodikkerulet.hu/urlap/csinald-magad-tarsadalom-palyazat-2023>
* postai úton

**Csak az egyik módon szükséges benyújtani!**

Az e-mailen beküldött pályázat esetén az eredeti iratokat aláírva, szkennelve, az elektronikus úton beküldött pályázatnál a dokumentum feltöltési lehetőségnél a költségvetés-tervet aláírással ellátva, szkennelve kell feltölteni.

Postai úton a Budapest II. kerületi Polgármesteri Hivatal Intézményirányítási Osztály (1024 Budapest, Margit krt. 15-17.) címre *„Csináld Magad Társadalom”* pályázat megjelöléssel kell beküldeni.

**Benyújtási határidők:**

2023. április 30 – 2023. június 15-ig

**A határidők módosítására nincs lehetőség,** abeérkezett pályázatokat, és a **tartalmilag hiányos** pályázatokat a Bizottság érvénytelennek tekinti.

**Jogorvoslat:** a döntés ellen jogorvoslatra nincs lehetőség.

**A benyújtott pályázati anyag nyilvános. Pályázatot nem áll módunkban visszaküldeni!**

**A pályázattal kapcsolatban további felvilágosítást ad:**

Németh Ágnes, tel: 06-30-398-9560, e-mail: nemeth.agnes@masodikkerulet.hu

*2. melléklet*

**PÁLYÁZATI ADATLAP**

**Budapest Főváros II. Kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság által kiírt „Csináld Magad Társadalom” pályázatához**

**1.** **Pályázati program megnevezése:**

...............................................................................................................................................................................................................................................................................................

**2. Pályázó adatai:**

Név:.........................................................................................................................................................

Születési név……………………………………………………………………………………………

Anyja neve………………………………………………………………………………………………

Lakcím  Budapest,…………………………………………………………………..

Levelezési címe:  Budapest …………………………………………………………

Telefonszáma: .........................................................................................................................

E-mail címe ……………………………………………………………………………………

Bankszámla szám: ................................................................ …………………………………

Adóazonosító jele: …………………………………………………………………………..

**3. A program megvalósításában, szervezésében résztvevő további személyek, szervezetek**

Név: ……………………………………………………………………………………………..

Cím: ………………………………………………………………………………………………

Telefon: …………………………………………………………………………………………

Részvétel módja:……………………....................................................................

Név: …………………................................................................................................................

Cím: ……………………………………………………………………………………………

Telefon: …………………..........................................................................................................

Részvétel módja: ………………………………………………………………………………..

Név: …………………................................................................................................................

Cím: ……………………………………………………………………………………………

Telefon: …………………... …………………………………………………………………..

Részvétel módja: ………………………...................................................................................

**4. A pályázat végrehajtásáért felelős személy (kapcsolattartó) adatai:** Név:……………………………………………………………………….......

Telefon: …………………………………………………………………….

E-mail:............................................................................................................

**6. A program/rendezvény tartalma:**

A programban résztvevő szervezők száma: .…... fő

További együttműködő partnerek száma: ………fő / szervezet / cég

A program várható látogatottsága: ...…. fő

A rendezvény időtartama: .…... nap

**A pályázat összefoglaló kifejtése*: (a sorok bővíthetők vagy külön szakmai mellékletként csatolható)***

Pályázati téma, közösségi cél és tevékenységek:

.................................................................................................................................................... .................................................................................................................................................... .................................................................................................................................................... .................................................................................................................................................... .................................................................................................................................................... A projekt célközönsége:

…………………………………………………………………………………………………………………………………………………………………………………………………… …………………………………………………………………………………………………………… …....

Pályázat megvalósításának helye, kezdő és befejező időpontja:

...................................................................…………………………………………………………………………………………………………………………………………………………..

**7. A pályázat költségvetése**

E táblázatban kérjük megadni a projekt **összesített** pénzügyi igényét

|  |  |  |  |
| --- | --- | --- | --- |
|  | **Most pályázott projekt** | | |
| **Tervezett kiadások (Ft)** | **Ezúton pályázott összeg (Ft)** | **Önrész (Ft)** | **Megvalósítás teljes költsége (Ft)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **Összesen:** |  |  |  |

***(****Például: 150 000 Ft megpályázása esetén 30 000 Ft önrész szükséges. 70 000 Ft megpályázása esetén 14 000 Ft önrész szükséges)*

**A költségvetést ezer forintra kerekítve kell elkészíteni.**

**A projekt megvalósításának, és egyúttal a pénzfelhasználás szakmai és pénzügyi ellenőrzésének helyszíne:**

.................................................................................................................................................... .................................................................................................................................................... …………………………………………………………………………………………………

Kelt: Budapest, . …………… ………………………………………………………….......

……………………………….

pályázó aláírása

*3. melléklet*

**PÁLYÁZÓI NYILATKOZATOK**

1. **Pályázói nyilatkozat**

**A pályázó:**

Neve: …………………………………………………………………………..

Születési neve: …………………………………………………………………………..

Anyja neve: …………………………………………………………………………..

Címe: …………………………………………………………………………..

Adóazonosító jele: ……………………………………………………………………….

1. Kijelentem, hogy a pályázati kiírásban és a dokumentációban foglaltakat tudomásul vettem.
2. Kijelentem, hogy a pályázatban foglalt adatok, információk és dokumentumok teljes körűek, hitelesek és megfelelnek a valóságnak.
3. Kijelentem, hogy köztartozásom, továbbá a Budapest Főváros II. kerületi Önkormányzat Polgármesteri Hivatala felé helyi adótartozásom nincsen.
4. Nyilatkozom, hogy a Budapest Főváros II. Kerületi Önkormányzattól kapott korábbi, lejárt határidejű támogatásokkal elszámoltam, azokkal kapcsolatos hátralékom nincs.
5. Kijelentem, hogy az igényelt támogatáshoz / pályázathoz szükséges önrész a rendelkezésemre áll.
6. Tudomásul veszem, hogy mint pályázó, adataimat nyilvántartásba veszik, majd nyilvántartási számon kezelik; pályázatom teljes dokumentációját irattárban őrzik.
7. Tudomásul veszem, hogy a benyújtott, illetve nyertes pályázat adatai nyilvánosságra hozhatók.
8. Hozzájárulok ahhoz, hogy a pályázatban szereplő adatokat és információkat a Támogató nyilvántartásában szerepeltesse, a hatályos jogszabályoknak megfelelően kezelje, internetes honlapon közzétegye.
9. Kijelentem, hogy az az adatkezelési folyamattal kapcsolatos tájékoztatót megismertem és tudomásul vettem az abban foglaltakat, az adatok kezeléséhez hozzájárulok. Az Önkormányzat és a Hivatal adatvédelmi és adatkezelési tájékoztatója a <https://masodikkerulet.hu/node/42441> oldalon elérhető.

Kelt:

…………………………………………..

Aláírás

1. **ÖSSZEFÉRHETETLENSÉGI NYILATKOZAT**

**a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség és érintettség fennállásáról**

Kijelentem, hogy személyemmel, illetve a pályázóként megjelölt szervezettel szemben a közpénzekből nyújtott támogatások átláthatóságáról szóló 2007. évi CLXXXI. törvény

a) 6. § (1) bekezdése szerinti összeférhetetlenség (a megfelelő választ kérjük aláhúzni)

* nem áll fenn

- fennáll a(z)... pont alapján

3) 8. § (1) bekezdése szerinti érintettség

* nem áll fenn

- fennáll a(z)... pont alapján

Az összeférhetetlenség vagy az érintettség alapjául szolgáló körülmény leírása:

…………………………………………………………………………………………………………

…………………………………………………………………………………………………………

…………………....

Kijelentem, hogy az összeférhetetlenség megszüntetésére az alábbiak szerint intézkedtem:

................................................................................................................................................

................................................................................................................................................

............................

Kijelentem, hogy az érintettség közzétételét külön űrlap csatolásával kezdeményeztem.

Kelt:

…..………………………………

Aláírás

**KÖZZÉTÉTELI KÉRELEM**

**a közpénzekből nyújtott támogatások átláthatóságáról szóló 2007. évi CLXXXI. törvény 8. § (1) bekezdés szerinti érintettségéről**

A támogatást kérelmező (pályázó) neve: ……………………………………………………

Természetes személy lakcíme: ………………………………………………………

Születési helye, ideje: ………………………………………………………………..

Gazdasági társaság esetén székhelye: …………………………………………..…….

Cégjegyzékszáma: ……………………………………………………………………

Adószáma: …………………..

Képviselőjének neve: …………………………………………………………………

Egyéb szervezet esetén székhelye: ……………………………………………………

Képviselőjének neve: ………………………………………………………………….

Nyilvántartásba vételi okirat száma: ………………………………………………….

Nyilvántartásba vevő szerv megnevezése: ……………………………………………

Adószáma: …………………..

Kijelentem, hogy a közpénzekből nyújtott támogatások átláthatóságáról szóló 2007. évi CLXXXI. törvény 8. § (1) bekezdés szerinti érintettség személyemmel, illetve a pályázóként megjelölt szervezettel szemben fennáll, mert

1. **A pályázati eljárásban döntés-előkészítőként közreműködő vagy döntéshozó szervnél munkavégzésre irányuló jogviszonyban állok, de a törvény értelmében nem minősülök döntés-előkészítőnek vagy döntéshozónak.** *(Kizárólag természetes személy pályázó esetén!).*

**Indoklás:**

Munkavégzésre irányuló jogviszonyban állok az alábbi szervezettel (a *szervezet neve, székhelye beírandó)*: ……………………...……………………...……….……………………………………………………………………………………………………………………………..……………….…

1. **Nem kizárt közjogi tisztségviselő vagyok** *(Kizárólag természetes személy pályázó esetén!)*

**Indoklás:**

Az alábbiakban felsorolt tisztségek valamelyikével rendelkezem (a *kívánt rész aláhúzandó):*

köztársasági elnök, Országgyűlés által választott vagy a köztársasági elnök által kinevezett tisztségviselő, országgyűlési és az európai parlamenti képviselő, polgármester, alpolgármester, főpolgármester, főpolgármester-helyettes, helyi önkormányzati képviselő, helyi önkormányzat képviselő-testülete bizottságának tagja, központi államigazgatási szerv - a Knyt. 2. § (1) bekezdés d) pont alá nem tartozó - vezetője és helyettesei, regionális fejlesztési tanács tagja

1. **Az a)-b) pont alá tartozó személy közeli hozzátartozója vagyok** *(Kizárólag természetes személy pályázó esetén!)*

**Indoklás:**

- Közeli hozzátartozóm pályázati eljárásban döntés előkészítőként közreműködő, vagy döntéshozó szervnél munkavégzésre irányuló jogviszonyban áll, de a törvény értelmében nem minősül döntés-előkészítőnek vagy döntéshozónak.

- Közeli hozzátartozóm nem kizárt közjogi tisztségviselő.

*(A kívánt rész aláhúzandó!)*

A közeli hozzátartozói kapcsolat megjelölése *(a kívánt rész aláhúzandó):*

házastárs, egyeneságbeli rokon, örökbefogadott, mostoha- és neveltgyermek, örökbefogadó-, mostoha- és nevelőszülő, testvér

1. **A pályázóként megjelölt szervezet olyan gazdasági társaság, amely az a)-c) pontban megjelölt személy tulajdonában áll** *(Kizárólag gazdasági társaság pályázó esetén!).*

**Indoklás:**

Az érintett tulajdonos. Szervezet megnevezése, amellyel munkavégzésre irányuló jogviszonyban áll *(a szervezet neve, székhelye beírandó):*

………………………………………………………………………………………………...…

………………………………………………………………………………………………...…

Közjogi tisztségének megjelölése *(a tisztség beírandó):*

……………………………………………………………………………...…………………...

A közeli hozzátartozói kapcsolat megjelölése *(a kívánt rész aláhúzandó):*

házastárs, egyeneságbeli rokon, örökbefogadott, mostoha- és neveltgyermek, örökbefogadó-, mostoha- és nevelőszülő, testvér

**e) A pályázóként megjelölt gazdasági társaság, alapítvány, társadalmi szervezet, egyház, vagy szakszervezet tekintetében az érintettség fennáll, mert**

* **vezető tisztségviselője**
* **az alapítvány kezelő szervének, szervezetének tagja, tisztségviselője,**
* **vagy társadalmi szervezet ügyintéző, vagy képviseleti szervének tagja**

**a pályázati eljárásban döntés előkészítőként közreműködő szervnél, vagy döntést hozó szervnél munkavégzésre irányuló jogviszonyban álló személy, nem kizárt közjogi tisztségviselő, vagy e személyek közeli hozzátartozója**

**Indokolás:**

Az érintettséget megalapozó személy társaságban betöltött pozíciója *(a pozíció beírandó):*

……………………………………………………………………………….………………….

A szervezet megnevezése, amellyel munkavégzésre irányuló jogviszonyban áll *(a szervezet neve, székhelye beírandó):*

.…………………………………………………………………………………………………..

Közjogi tisztség megjelölése (a *kívánt rész aláhúzandó):*

köztársasági elnök, Országgyűlés által választott vagy a köztársasági elnök által kinevezett tisztségviselő, országgyűlési és az európai parlamenti képviselő, polgármester, alpolgármester, főpolgármester, főpolgármester-helyettes, helyi önkormányzati képviselő, helyi önkormányzat képviselő-testülete bizottságának tagja, központi államigazgatási szerv - a 2. § (1) bekezdés d) pont alá nem tartozó - vezetője és helyettesei, regionális fejlesztési tanács tagja

A közeli hozzátartozói kapcsolat megjelölése *(a kívánt rész aláhúzandó):*

házastárs, egyeneságbeli rokon, örökbefogadott, mostoha- és neveltgyermek, örökbefogadó-, mostoha- és nevelőszülő, testvér

Kijelentem, hogy a fenti nyilatkozat kitöltésével eleget tettem a közpénzekből nyújtott támogatások átláthatóságáról szóló 2007. évi CLXXXI. törvény rendelkezéseinek az érintettségemet illetően. A nyilatkozatban szereplő adatok a valóságnak mindenben megfelelnek.

Kelt:

……………………………….

kérelmező / képviselő aláírása

Költési útmutató

A támogatás dologi kiadásokra, fogyóeszközökre, illetve olyan szolgáltatásokra fordítható, amelyek számlával elszámolhatóak.

FELHASZNÁLHATÓ: fogyóeszköz, szolgáltatás - bérlés, vásárlás:

Fogyóeszköznek számít minden, ami gyorsan amortizálódik, amit jellemzően nem használunk egy éven túlmenően. Ezek megvásárolhatóak a keretből (pl.: nyomdaeszközök, kreatív eszközök, növények).

Az egy éven túli használatra alkalmas eszközök tárgyi eszközök, amelyekre a támogatás nem fordítható. Ezek bérelhetőek a keretből (vagy kölcsönözhetőek). Bérelni bármit lehet a keretből (pl.: projektor, asztalok, padok, grillező, terembér, elektronikai eszközök stb.)

Számlaképes szolgáltatótól vásárolható szolgáltatás a keretből (pl.: egyéni vállalkozó művészek, oktatók, terembérlet stb.)

NEM HASZNÁLHATÓ FEL:

A támogatás nem használható fel bérezésre, rezsiköltségre, illetve élelmiszer vásárlására.

KIFIZETÉS: előfinanszírozás, elszámolás, adózás:

A nyertes magánszemély pályázó számára előfinanszírozásként ítéljük meg a támogatási összeget, max. 150 000 (százötvenezer) Ft erejéig.

**A pályázó a költéseit** olyan, **saját nevére kiállított számlákkal köteles igazolni**, amelyek a projekthez csatolt előzetes költségvetés terv, és projekt-terv alapján megalapozottak. A számlákat a projekt beszámolójához kell csatolni.

Felhívjuk a pályázó figyelmét, hogy **a támogatás felhasználásával adózási kötelezettsége keletkezik, amelyért a pályázó maga felel.** **A pályázati támogatás után befizetendő adókért az Önkormányzat nem vállal felelősséget.**

Tájékoztatjuk a pályázót, hogy egy adóévben a költéseire összesen egyféle adóformát választhat: 10%-os költségátalányt vagy tételes költségelszámolást.

**ÖSSZESÍTŐ TÁBLÁZAT**

a Budapest Főváros II. Kerületi Önkormányzat 2023. évi „Csináld magad társadalom”

**Z….-…../2023.**  szerződésszámú támogatás elszámolásához

|  |  |  |  |  |  |  |
| --- | --- | --- | --- | --- | --- | --- |
| Sorszám: | Számla száma | Kibocsátó megnevezése | Kiállítás dátuma | Szolgáltatás, áru megnevezése | Számla bruttó értéke  (Ft-ban) | A számla összegéből elszámolandó összeg |
| 1 |  |  |  |  |  |  |
| 2 |  |  |  |  |  |  |
| 3 |  |  |  |  |  |  |
| 4 |  |  |  |  |  |  |
| 5 |  |  |  |  |  |  |
| 6 |  |  |  |  |  |  |
| 7 |  |  |  |  |  |  |
| 8 |  |  |  |  |  |  |
| 9 |  |  |  |  |  |  |
| 10 |  |  |  |  |  |  |
| Összesen: |  |  |  |  |  |  |

|  |  |
| --- | --- |
| Budapest, 20………………. | ………………………………  aláírás |

Nyilatkozat

1. Alulírott kijelentem, hogy a Budapest Főváros II. Kerületi Önkormányzat „Csináld magad társadalom” pályázatán 2023. évben kapott bruttó ….…..  Ft összegű támogatást a ………/…… nyilvántartási számú szerződés 2) pontjában meghatározott célhoz kötötten használtam fel.

2. A felhasználás során a hatályos számviteli jogszabályok rendelkezései szerint jártam el.

|  |  |
| --- | --- |
| Budapest, 20………………. | ………………………………  aláírás  név. ……………………………….  cím:………………………………..  adószám/ adóazonosító jel:……….. |

A támogatás felhasználásáról, a támogatott feladat megvalósításáról, a Bizottság számára készített – lehetőség szerint fotóval illusztrált – részletes program-beszámolót kérünk.

**Az elszámolás időpontja: a pályázat megvalósítását követő 30 napon belül, több pályázati elem esetén a legutolsó program megvalósítását követő 30 napon belül, de legkésőbb 2024. január 10. napjáig a Budapest II. kerületi Polgármesteri Hivatal Intézményirányítási Osztályához (1024 Budapest, Margit krt.15-17.) kell eljuttatni.**

Az elszámolás alapja a szervezet nevére kiállított és a támogatott feladat megvalósításához kapcsolódó beszerzésekről szóló tárgyévi (2023. július 1. - 2023. december 31-éig kiállított) számla.

***Elszámolás:***

Az eredeti számlákra rá kell vezetni, hogy ***„….…Ft a Budapest Főváros II. kerületi Önkormányzat Z-……/2023. ikt. sz. szerződés terhére elszámolva”,*** majd el kell látni a képviselő vagy meghatalmazottja aláírásával, dátummal.

Az elszámoló laphoz hitelesített számlamásolatot kell mellékelni és jelen elszámoló lapra felvezetni. A számla másolatra rá kell vezetni ***„a másolat az eredetivel mindenben megegyező***” szöveget, és el kell látni a képviselő vagy meghatalmazottja aláírásával, dátummal.

6.napirend

E L Ő T E R J E S Z T É S

a Budapest Főváros II. Kerületi Önkormányzat Képviselő-testülete

Közoktatási, Közművelődési, Sport, Egészségügyi, Szociális és Lakásügyi Bizottságának 2023. április 25-ei rendes ülésére

**Tárgy:** Testületi anyag véleményezése

Készítette: Fábik Gabriella ellátási osztályvezető

*A napirend zárt ülésen történő*

*tárgyalást nem igényel.*

Tisztelt Bizottság!

A Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.) Budapest Főváros II. Kerületi Önkormányzat Képviselő-testületének önkormányzati rendelete 6. melléklet 2.8) pontja alapján a Közoktatási, Közművelődési, Sport, Egészségügyi, Szociális és Lakásügyi Bizottság véleményezi a Képviselő-testület elé benyújtásra kerülő egészségügyi, szociális és gyermekvédelmi tárgyú előterjesztéseket.

Kérem, szíveskedjen megtárgyalni és véleményezni - az előterjesztés mellékletét képező Javaslat A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására tárgyú 2023. április 27-ei Képviselő-testületi ülésre történő előterjesztést.

*Határozati javaslat*

A Közoktatási, Közművelődési, Sport, Egészségügyi, Szociális és Lakásügyi Bizottság a 2023. április 27-ei Képviselő-testületi ülésre történő *„*Javaslat A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására*”* előterjesztést tárgyalásra alkalmasnak tartja és javasolja a Képviselő-testületnek a rendelet elfogadását.

Felelős: Közoktatási, Közművelődési, Sport, Egészségügyi, Szociális és Lakásügyi Bizottság elnöke

Határidő: 2023. április havi testületi ülés időpontja

Budapest, 2023. április 12.

Őrsi Gergely

Polgármester megbízásából eljárva

Fábik Gabriella ellátási osztályvezető

**7.napirend**

**E L Ő T E R J E S Z T É S**

a Közoktatási, Közművelődési, Sport, Egészségügyi, Szociális és Lakásügyi Bizottság

2023. április 25-ei ülésére

**Tárgy:** Javaslat a II. kerületi előadó-művészeti szervezetek önkormányzati támogatására irányuló pályázat kiírására

*A napirend tárgyalása zárt ülést nem igényel.*

**Tisztelt Bizottság !**

A Képviselő-testület az Önkormányzat 2023. évi költségvetéséről szóló 6/2023. (II.28.) rendelet 9. sz. tábla II/a/2. és a II/c/4 sor *„*Kulturális, közművelődési és színházi keret*”* jogcímen összesen 27 500 eFt előirányzatot hagyott jóvá, amely felhasználására a rendelet 11. § (1) b) pontja Közoktatási, Közművelődési, Sport, Egészségügyi, Szociális és Lakásügyi Bizottság jogosult.

A Bizottság a színházi keretre 18 500 000 Ft-ot hagyott jóvá.

A helyi független kulturális szervezetek meghatározó részét alkotják a kerület kulturális életének, saját feladataik megvalósítása által a kerület számára hasznos tevékenységet folytatnak.

A kerületi előadó-művészeti szervezetek, valamint az általuk folytatott kulturális értéket képző tevékenység megmaradásának érdekében javaslom, hogy az Önkormányzat a fenti előirányzat terhére pályázati formában nyújtson támogatást.

Fentiekre tekintettel kérem a tisztelt Bizottságot, hogy tárgyalja meg az előterjesztést és hagyja jóvá a határozati javaslatot.

H a t á r o z a t i j a v a s l a t

A Közoktatási, Közművelődési, Sport, Egészségügyi, Szociális és Lakásügyi Bizottság az Önkormányzat 2023. évi költségvetéséről szóló 6/2023.(II.28.) rendelet 11.§ 1/b. pontjában biztosított jogkörében eljárva úgy dönt, hogy a II. kerületi előadó-művészeti szervezetek 2023. évi támogatására – a határozat melléklete szerinti tartalommal – pályázatot kiírja.

**Felelős:** a Bizottság elnöke

**Határidő**: 2023. április 30.

B u d a p e s t, 2023. április 19.

Berg Dániel

alpolgármester

Határozat melléklete

**PÁLYÁZATI FELHÍVÁS**

**Budapest Főváros II. Kerületi Önkormányzat pályázatot hirdet**

**előadó-művészeti tevékenységet folytató szervezetek működési támogatására**

**A pályázat célja:**

- az előadó-művészeti tevékenységet folytató szervezetek értékteremtő munkájának támogatása,

- az előadó-művészeti tevékenységet folytató szervezetek működési feltételeinek javítása,

- a kerületi együttműködés kialakítása, meghatározása,

- a kerületi kulturális élet sokszínűségének gyarapítása,

- biztosítsa a közpénzek hatékony és átlátható felhasználását,

**A pályázati támogatás forrása:** 2023. évi költségvetéséről szóló 6/2023. (II.28.) rendelet 9. sz. tábla II/a/2. és II/c/4. sor *„Kulturális, közművelődési és színházi keret”*.

**A támogatásra rendelkezésre álló keretösszeg:** 18 500 000,- Ft

**A támogatás formája:** vissza nem térítendő támogatás

**A pályázat finanszírozása:** a pályázat keretében vissza nem térítendő támogatás igényelhető. A pályázat beadásánál meg kell jelölni az önrészként vagy más pályázati forrásból bevonni kívánt önerő mértékét.

A támogatás intenzitása legfeljebb 80 % lehet (az igényelt támogatás nem haladhatja meg a tervezett összköltség 80%-át.).

**Pályázati időszak:** pályázni 2023. január 1. és 2023. december 31*.* közötti időszakban megvalósult, vagy megvalósuló előadásokkal, ezekkel kapcsolatos költségekkel, kiadásokkal lehet. Az előadásszámokat (a művészeti projekteket is beleértve) online, de fizető közönség előtt lejátszott előadásokkal lehet kiváltani.

**A pályázati feltételek, a pályázók köre:**

*Pályázatot nyújthat be:*

* **színházak:** a II. kerületben állandó játszóhellyel rendelkező, előadó-művészeti tevékenységet folytató szervezet, vagy fenntartója, melynek fő tevékenysége előadó-művészeti tevékenység,
* **zeneművészeti szervezetek - énekkar, zenekar - és táncművészeti szervezetek, - táncegyüttes - vagy fenntartójuk:** fővárosi székhellyel rendelkező szervezetek, de programjaikkal - igazoltan - II. kerületi helyszínen, előadáson szerepelnek, itt mutatják be azokat.

A pályázatot benyújtó szervezeteknek – előadó-művészeti szervezetként - szerepelniük kell a Pest Megyei Kormányhivatal Oktatási és Kulturális Osztálya által vezetett hatósági nyilvántartásában.

*Nem nyújthat be pályázatot:*

- természetes személy, az a szervezet, vagy fenntartója, amely nem szerepel a Pest Megyei Kormányhivatal Oktatási és Kulturális Osztálya által vezetett hatósági nyilvántartásban,

- az a szervezet, vagy fenntartója, amely szerepel a minősített előadó-művészeti szervezetek körének meghatározásáról szóló 5/2012.(VI.15.) EMMI rendelet 1.sz. mellékletében,

- állami fenntartású vagy tulajdonú előadó-művészeti szervezet.

Egy pályázó egy pályázatot nyújthat be. A pályázatban több program támogatása kérhető.

A pályázatban csak a támogatási időszakot terhelő költségekre vonatkozó számlák számolhatók el, amelyek pénzügyi teljesítésének az elszámolási időszak végéig meg kell történnie.

Elszámolható költségek:

Közvetlenül projekthez, tevékenységhez kapcsolódó működési költségek:

* esetenkénti helyszín bérleti díja,
* a bemutatáshoz szükséges technikai eszközök (hang- és fénytechnika, színpadi berendezések) bérleti díja,
* reklám és PR-költség,
* jogdíj,
* alkotók, közreműködők, előadók megbízási díjainak számlás kifizetése (dologi költség)

A költségek között nem számolhatók el működtetésével kapcsolatos kiadások: az állandó játszóhelyet biztosító helyszín bérleti díja, rezsi költség, alkalmazottak bére, stb.

**A pályázati anyag tartalma:**

1. a pályázó szervezet neve és adatai, a szervezet működésének, tevékenységének bemutatása (szakmai és gazdasági), valamint igazolás arról, hogy a pályázó a pályázati körbe tartozik.

2. a bankszámlát vezető pénzintézet neve és a bankszámlaszáma, ahova a támogatás átutalását a pályázó kéri,

3. a program célja, részletes leírása legfeljebb két oldal terjedelemben, a program megvalósításának időszaka, a program tervezett költsége (költség nemenként), az igényelt támogatás összege,

4. a kerületi kulturális életébe történő részvételi elképzeléseket, a kerületi kulturális szervezetek együttműködésének tervezett, javasolt formáit,

5. nyilatkozat arról, hogy

a) pályázó szervezetnek nincs köztartozása, nem áll végelszámolás vagy felszámolás alatt, vele szemben csődeljárás vagy egyéb, a megszüntetésére irányuló eljárás nincs folyamatban,

b) a pályázat nem irányul más forrásból finanszírozott pályázat megvalósításával azonos célra,

c) a szervezet a támogatás vonatkozásában adólevonási joggal rendelkezik-e,

d) amennyiben a pályázó 2023-ben már részesült az Önkormányzat által nyújtott támogatásban, ennek feltüntetése a támogatás célja és összege megjelölésével,

e) a pályázó törvényes képviselőjének külön nyilatkozata a személyes adatainak pályázattal összefüggésben történő kezeléséről.

**A pályázati keretei és folyamata:**

A 4/2014.(II.21.) önkormányzati rendeletben, valamint a költségvetési rendelet 11. § (2)-(9) bekezdésében foglaltak alapján támogatás az államháztartás alrendszeréből csak elszámolási kötelezettséggel nyújtható. A pályázaton1elnyert összeget a támogatási szerződés megkötését követően pályázó bankszámlájára utalja át az Önkormányzat. A támogatás összege tárgyévre szól, 2023-ben már megvalósult programokra is igényelhető.

A kapott összeg felhasználásáról a pályázóknak a támogatási szerződésben rögzített szabályok szerint - hitelesített számlamásolatokkal igazolva, továbbá fényképpel alátámasztott szöveges beszámolóval - *legkésőbb 2024. január 31-ig* kell elszámolniuk. Ellenkező esetben a Budapest Főváros II. Kerületi Önkormányzat 2023. évi költségvetéséről szóló 6/2023. (II.28.) rendelet 11. § (8) bekezdése értelmében a kapott pályázati összeg visszatérítendő az Önkormányzat részére. A pályázaton elnyert összeg rendszeres személyi, bérjellegű kifizetésekre nem fordítható.

Nem kaphat támogatást az a szervezet, amely a benyújtott pályázatában valótlan, vagy megtévesztő adatot szolgáltatott, az előző évben kapott támogatással nem, vagy nem megfelelően számolt el és azt vissza nem fizette, valamint a támogatást kérő tekintetében a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség áll fenn.

Továbbá támogatásban nem részesíthetőek a politikai pártok, azok helyi szervezetei, valamint az olyan civil szervezet, egyház, szakszervezet vagy ezek önálló jogi személyiséggel rendelkező szervezeti egysége, amely a pályázat kiírását vagy a kérelem benyújtását megelőző 5 éven belül, együttműködési megállapodást kötött vagy tartott fenn Magyarországon bejegyzett párttal, vagy jelöltet állított országgyűlési, európai parlamenti, vagy helyi önkormányzati választáson.

**A pályázatokat postai úton, vagy személyesen:** II. Kerületi Polgármesteri Hivatal, Intézményirányítási Osztálya (1027 Budapest, Margit krt. 15/17. ) 1 eredeti példányban. **és**

**aláírva - pdf formátumban - elektronikusan**:

Rácz Edit részére a [racz.edit@masodikkerulet.hu](mailto:racz.edit@masodikkerulet.hu) címre.

**A pályázat benyújtási határideje:** 2023.május 31., 16:00 óra

**Az elbírálás időpontja:** a benyújtási határidőt követő 30 munkanap

**Érvénytelen az a pályázat, amely:**

* a határidő után érkezett be,
* nem a megfelelő pályázati adatlapon kerül benyújtásra.

A benyújtott pályázati anyag nyilvános. Pályázatot nem áll módunkban visszaküldeni! Hiánypótlásra a felhívásban megjelölt határideig van lehetőség.

**A pályázatok elbírálása:** a pályázatokról a Közoktatási, Közművelődési, Sport, Egészségügyi, Szociális és Lakásügyi Bizottság dönt. A pályázatok elutasítása esetén döntését a Bizottság nem indokolja.A támogatási döntés ellen jogorvoslatra nincs lehetőség. A döntésről a pályázók az elbírálást követő 15 napon belül **írásban kapnak értesítést.**

**A pályázat elbírálásának főbb szempontjai:**

* az adott program szakmai megalapozottsága, tematikus kidolgozása,
* a pályázati programba bevont második kerületi résztvevők száma,
* a program hagyományai, és/vagy újszerűsége,
* a program költségvetésének megalapozottsága, áttekinthetősége.

A támogatás utalásának és elszámolásának módjáról tájékoztatjuk a nyerteseket.Előzetesen felhívjuk a figyelmet arra, hogy a pénzügyi elszámolás  és a fotóval illusztrált szakmai beszámoló legkésőbbi beadási határideje: 2024. január 31.

A pályázattal kapcsolatban bővebb információ a [racz.edit@masodikkerulet.hu](mailto:racz.edit@masodikkerulet.hu) címen vagy a

06 30 545 2132 telefonszámon kérhető.

A **pályázati adatlapok** elérhetők a II. Kerületi Önkormányzat honlapjáról ([www.masodikkerulet.hu](http://www.masodikkerulet.hu/)).

Pályázati Adatlap

1.sz. melléklet Nyilatkozat

2.sz. melléklet Nyilatkozat a pályázati cél megvalósításához megítélt támogatásokról

3.sz. melléklet Nyilatkozat a közpénzekből nyújtott támogatások átláthatóságáról szóló

2007. évi CLXXXI. törvény szerinti összeférhetetlenség, illetve érintettség

fennállásáról, vagy hiányáról

Nyilatkozat az adólevonási jogról

## 8.napirend

## E L Ő T E R J E S Z T É S

A Közoktatási, Közművelődési, Sport, Egészségügyi, Szociális és Lakásügyi Bizottság

2023. április 25-ei ülésére

Tárgy: Testületi anyag véleményezése

Készítette: Ötvös Zoltán

*A napirend zárt ülésen történő tárgyalást nem igényel.*

Tisztelt Bizottság!

A Képviselő-testület Szervezeti és Működési Szabályzatáról szóló 13/1992.(VII.1.) Budapest Főváros II. Kerületi Önkormányzat Képviselő-testületének önkormányzati rendelete 11. melléklet 6.2.8 pontja alapján véleményezi a Képviselő-testületi anyagokat.

Kérem, szíveskedjék megtárgyalni „Javaslat a Budapest Főváros II. Kerületi Önkormányzat tulajdonát képező 1021 Budapest, Hűvösvölgyi út 133. szám alatti ingatlan bérbe adására” c. 2023. április 27-ei képviselő-testületi ülésre történő előterjesztést.

Határozati javaslat

A Közoktatási, Közművelődési, Sport, Egészségügyi, Szociális és Lakásügyi Bizottság a 2023. április 27-ei Képviselő-testületi ülésre történő „Javaslat a Budapest Főváros II. Kerületi Önkormányzat tulajdonát képező 1021 Budapest, Hűvösvölgyi út 133. szám alatti ingatlan bérbe adására”c. előterjesztést tárgyalásra alkalmasnak tartja és javasolja a határozatai javaslat elfogadását.

Felelős: Bizottság elnöke

Határidő: áprilisi testületi ülés

Budapest, 2023. április 21.

Ötvös Zoltán

osztályvezető